hotchpotch/miracl-hf-unified huggingface dataset:
เนื้อคู่ประตูถัดไป
เนื้อคู่ประตูถัดไป เป็นละครซิตคอม ของค่ายภาพยนตร์จีทีเอช (GTH) และ จอกว้างฟิล์ม ออกอากาศเวลา 14.05 น. - 15.00 น. ของทุกวันเสาร์ ทางสถานีโทรทัศน์โมเดิร์นไนน์ทีวี นำแสดงโดย ซันนี่ สุวรรณเมธานนท์ และ พอลล่า เทเลอร์ โดยเริ่มออกอากาศตอนแรกในวันที่ 11 ตุลาคม พ.ศ. 2551 ในตอน อกหักเพียงครั้งยังไม่ตาย และตอนสุดท้ายในวันที่ 4 กรกฎาคม พ.ศ. 2552 ในตอน ชีวิตนี้ใช้หนี้อย่างเดียว ตอนที่ 2 อย่างไรก็ตาม เนื้อคู่ประตูถัดไป ได้มีการเปลี่ยนชื่อเรื่องใหม่เป็น เนื้อคู่อยากรู้ว่าใคร โดยเริ่มกลับมาออกอากาศอีกครั้ง ทางสถานีวิทยุโทรทัศน์กองทัพบกช่อง 5 ทุกวันจันทร์ เวลา 22.25 - 23.25 น. ตั้งแต่วันจันทร์ที่ 4 มกราคม พ.ศ. 2553 เอาไว้เรียกใครเหมือนกัน ยามดึกพี่แกก็แต่งตัวเป็นยามคอยดูแลภัยจากโจรผู้ร้าย และถ้าพบคุณรุจน์ที่ตามโถงทางเดินก็จะเห็นแต่งตัวเป็นพนักงานทำความ สะอาด(หญิง) เคยลองจ้างพนักงานมาแล้ว แต่ก็รู้สึกว่าไม่มีใครทำได้ดีเท่าตนชื่อตอนของเนื้อคู่ประตูถัดไป เป็นท่อนบางท่อนของเพลงดังต่างๆ บ้างก็นำมาดัดแปลงเพื่อให้เข้ากับเนื้อหาในตอนนั้น
ชื่อตอนของเนื้อคู่ประตูถัดไป Season 2 เป็นท่อนบางท่อนของเพลงดังต่างๆ
ถนนมหรรณพ
ถนนมหรรณพ () เป็นถนนสายหนึ่งในเขตพระนคร ถนนมหรรณพเป็นถนนที่เชื่อมถนนตะนาวกับถนนดินสอไว้ด้วยกัน เป็นถนนสายสั้น ๆ โดยมีจุดเริ่มต้นที่ถนนดินสอบริเวณศาลาว่าการกรุงเทพมหานคร ไปสิ้นสุดที่ศาลเจ้าพ่อเสือ พระนคร เป็นถนนที่สร้างขึ้นในรัชสมัยพระบาทสมเด็จพระมงกุฎเกล้าเจ้าอยู่หัว เมื่อปี พ.ศ. 2460 หลังจากเกิดเหตุเพลิงไหม้ที่ถนนตะนาว มหาอำมาตย์เอก เจ้าพระยายมราช (ปั้น สุขุม) เสนาบดีกระทรวงนครบาล ได้นำความขึ้นกราบบังคมทูลว่า ราษฎรปลูกบ้านเรือนเบียดเสียดแออัดและไม่มีถนนที่จะให้เจ้าหน้าที่ไปช่วยเหลือได้ทันที จึงเห็นว่าควรที่จะมีถนนอีกสายหนึ่งเพื่อประโยชน์ในการสัญจรและเพื่อการระงับเหตุภัยที่อาจเกิดขึ้นได้ท่วงที พระบาทสมเด็จพระมงกุฎเกล้าเจ้าอยู่หัวจึงโปรดเกล้าฯ ให้กระทรวงนครบาลจัดการตัดถนนขึ้นมาโดยเลือกบริเวณที่เกิดเหตุเพลิงไม้ที่บริเวณตลาดเสาชิงช้า และทรงพระราชทานนามว่า "ถนนมหรรณพ"
ปัจจุบัน ถนนมหรรณพเป็นทำเลที่ตั้งของร้านอาหารต่าง ๆ จำนวนมาก เช่นเดียวกับถนนดินสอ, ถนนตะนาว หรือถนนแพร่งภูธร และถนนแพร่งนรา ที่อยู่บริเวณใกล้เคียง
แม็ตต์ เดม่อน
แมตทิว เพจ เดมอน () เกิดเมื่อวันที่ 8 ตุลาคม ค.ศ. 1970 เป็นนักแสดงชายชาวอเมริกัน เขาได้รับรางวัลออสการ์สาขาบทภาพยนตร์ดั้งเดิมยอดเยี่ยมจากการเขียนบทในภาพยนตร์เรื่อง "Good Will Hunting" และได้รับการเสนอชื่อเข้าชิงในสาขานักแสดงนักยอดเยี่ยมจากภาพยนตร์เรื่องเดียวกันนี้ จากนั้นจึงมีชื่อเสียงเรื่อยมาจากปี 1997 เขาอยู่ในรายชื่อนักแสดงชายแถวหน้าของวงการภาพยนตร์ และได้จัดอันดับนักแสดงระดับต้นของวงการฮอลลีวูด
เขาแสดงนำในภาพยนตร์ดังอย่าง "Private Ryan, The Talented Mr. Ripley, Ocean's Eleven, The Bourne Identity, Ocean's Twelve, The Bourne Supremacy, Syriana, The Brothers Grimm, The Good Shepherd, The Departed, Ocean's Thirteen" และ "The Bourne Ultimatum" เขาได้รับรางวัลด้านการแสดงหลายรางวัล รวมถึงเป็นดาราบนฮอลลีวูดวอล์กออฟเฟม เขาเป็น 1 ใน 20 อันดับของนักแสดงผู้ทำรายได้มากที่สุดตลอดกาล ในปี 2007 เขายังอยู่ในรายชื่อผู้ชายที่เซ็กซี่ที่สุดที่ยังมีชีวิตอยู่โดยการจัดของนิตยสารพีเพิล
เขายังร่วมงานการกุศลหลายองค์กร รวมถึงแคมเปญวัน และ เอชทูโอแอฟริกาฟาวด์เดชัน ทางด้านชีวิตส่วนตัวภรรยาเขาคือ ลูเซียนา โบซาน บาร์โรโซ มีลูกสาว 2 คนคือ อิซซาเบลลา และ เจีย และลูกเลี้ยงคือ อเล็กเซีย ลูกติดของบาร์โรโซ
เบน แอฟเฟล็ก
เบน แอฟเฟล็ก ( หรือชื่อเกิด Benjamin Géza Affleck-Boldt; เกิด 15 สิงหาคม ค.ศ. 1972) เป็นนักแสดงชายชาวอเมริกัน นักเขียนบทภาพยนตร์ ผู้กำกับภาพยนตร์ เป็นพี่ชายของเคซี แอฟเฟล็ก เป็นที่รู้จักในช่วงกลางทศวรรษ 1990 หลังจากมีส่วนเรื่องในภาพยนตร์เรื่อง "Mallrats" หลังจากนั้นได้รับรางวัลออสการ์จากบทภาพยนตร์ดั้งเดิมยอดเยี่ยมจากภาพยนตร์เรื่อง "Good Will Hunting" ในปี 1997 เขาได้ก้าวสู่วงการฮอลลีวูดในระดับแถวหน้า เป็นนักแสดงนำในหนังทุนสร้างสูงหลายเรื่องอย่างเช่น "Armageddon, Pearl Harbor, Changing Lanes, The Sum of All Fears" และ "Daredevil"
เขามีความสัมพันธ์กับนักแสดง กวินเน็ธ พัลโทรว์ ในปี 1998 และกับนักร้อง นักแสดง เจนนิเฟอร์ โลเปซจนสื่อทั่วโลกเรียกทั้งคู่ว่า "เบนนิเฟอร์" หลังจากนั้นทั้งคู่ก็เลิกรากันในปี 2004 เขาเริ่มออกเดทกับเจนนิเฟอร์ การ์เนอร์ ทั้งคู่แต่งงานกันเมื่อเดือนมิถุนายน ค.ศ. 2005 และมีลูกด้วยกัน 3คน ลูกสาวคนแรกชื่อ ไวโอเลต แอน แอฟเฟล็ก (เกิดวันที่ 1 ธันวาคม 2005) ลูกสาวคนที่สองชื่อ เซราฟีน่า โรส เอลิซาเบธ แอฟเฟล็ก (เกิดวันที่ 6 มกราคม 2009) และลูกชายคนที่สามชื่อ ซามูเอล การ์เนอร์ แอฟเฟล็ก (เกิดวันที่ 27 กุมภาพันธ์ 2012) นอกจากนี้แอฟเฟล็กยังมีส่วนร่วมในกิจกรรมการเมืองและองค์กรไม่แสวงหารายได้ อย่าเช่น A-T Children's Project และยังได้ร่วมก่อตั้งบริษัทกับเพื่อนในวัยเด็กของเขา แม็ตต์ เดม่อน ชื่อบริษัท LivePlanet
แอฟเฟล็ก เกิดในเบอร์เคเลย์ รัฐแคลิฟอร์เนีย เป็นบุตรชายของคริสทีน แอน "คริส" (สกุลเดิม โบลดต์ ลูกจ้างโรงเรียนเขตและครู กับทิโมธี แอฟเฟล็ก ผู้ให้คำแนะนำด้านยา, นักสังคมสงเคราะห์, ภารโรง, ช่างซ่อมรถ, บาร์เทนเดอร์ และอดีตนักแสดงที่เทียร์เตอร์คอมปานีออฟบอสตัน แม่ของแอฟเฟล็ก เข้าศึกษาที่มหาวิทยาลัยฮาร์วาด และยังสอนอยู่ที่โรงเรียนรัฐบาลเคมบริดจ์ เขามีน้องชายเป็นนักแสดงเช่นกันชื่อ เคซีย์ แอฟเฟล็ก เขามีเชื้อสายไอริชและสก็อต ครอบครัวเขาย้ายมาเคมบริดจ์ รัฐแมสซาชูเซตส์ เมื่อเขายังอายุน้อยอยู่ จนพ่อแม่เขาหย่าร้างกันในปี 1984 พออายุได้ 8 ปี แอฟเฟล็กได้พบกับเดมอน ที่อายุ 10 ขวบ เพื่อนที่อยู่ห่างกันไป 2 บล็อก ซึ่งทั้งคู่ต่อมาได้เข้าเรียนที่ Cambridge Rindge and Latin School ด้วยกัน ถึงแม้ว่าพวกเขาจะอายุต่างกัน แอฟเฟล็กเข้าเรียนต่อที่วิทยาลัยอ็อกซิเดนทอลคอลเลจ ในลอสแอนเจลิส และต่อมหาวิทยาแห่งเวอร์มอนต์
โอลิเวอร์ สโตน
วิลเลียม โอลิเวอร์ สโตน () เกิดเมื่อวันที่ 15 กันยายน ค.ศ. 1946 ที่นิวยอร์ก เป็นผู้กำกับภาพยนตร์ชาวอเมริกัน และนักเขียนบท เขาศึกษาที่มหาวิทยาลัยเยล แต่หยุดเรียนเพื่อมาสอนภาษาอังกฤษในเวียดนามใต้ สอนอยู่ 6 เดือนจึงทำงานที่เรือเดินสมุทร ได้เดินทางไปในที่ต่าง ๆ จากนั้นกลับมาเรียนต่อที่เยล แต่ก็ต้องหยุดเรียนโดยเข้ารับใช้ชาติเข้าร่วมกับกองทัพสหรัฐอเมริกา ในสงครามเวียดนาม ตั้งแต่ เมษายน ปี 1967 ถึง พฤศจิกายน ปี 1968 โดยเขาขอปฏิบัติหน้าที่เป็นหน่วยจู่โจม และได้รับมอบหมายให้อยู่หน่วยที่ 25 เขาได้ เหรียญทองแดง กับตัว วี ที่หมายถึงความกล้าหาญ
ผลงานภาพยนตร์เรื่องแรก ๆ ของเขาเป็นแนวสยองขวัญเช่นเรื่อง "Seizure" (1974) เขามีผลงานภาพยนตร์ 3 เรื่องที่เกี่ยวกับสงครามเวียดนามคือเรื่อง "Platoon" (1986), "Born on the Fourth of July" (1989) และ "Heaven & Earth" (1993) เขาได้รับรางวัลออสการ์มาแล้ว 3 ครั้ง ครั้งแรกจากเรื่อง "Midnight Express" (1978) ในสาขารางวัลดัดแปลงภาพยนตร์ยอดเยี่ยม และอีก 2 ตัวในสาขาผู้กำกับภาพยนตร์ยอดเยี่ยมจากเรื่อง "Platoon" และเรื่อง "Born on the Fourth of July" ผลงานภาพยนตร์ที่เขาร่วมกับกับเขายังได้ร่วมเขียนบทด้วย ยกเว้นเรื่อง "U Turn" (1997)
อินสแตนต์เบิร์ด
อินสแตนต์เบิร์ด () เป็นโปรแกรมเมสเซนเจอร์ที่พัฒนาบน XULRunner ของมอซิลลา และไลบรารี libpurple ที่สร้างโดยผู้พัฒนาโปรแกรมพิดจิน
Instantbird ก็ยังเป็นซอฟต์แวร์เสรีที่พัฒนาภายใต้สัญญาอนุญาตสาธารณะทั่วไปของกนู ซึ่งในตอนนี้ยังไม่มีคุณสมบัติอะไรมากนัก แต่ตามแผนในการพัฒนาคุณสมบัติต่างๆ จะเทียบเท่าพิดจินในเวอร์ชัน 1.0
แรมง ดอแมแน็ก
แรมง ดอแมแน็ก (; เกิดเมื่อวันที่ 24 มกราคม ค.ศ. 1952 ในลียง) เป็นอดีตกองหลังทีมชาติฝรั่งเศสและอดีตผู้จัดการทีมชาติฝรั่งเศส
ดอแมแน็กเริ่มเล่นฟุตบอลกับออแล็งปิกลียอแน (โอลิมปิกลียง) ในตำแหน่งกองหลังและมีชื่อเสียงจนก้าวไปติดทีมชาติเมื่อพาทีมคว้าแชมป์ Coupe de France ในปี 1973 และตัดสินใจย้ายทีมในอีก 4 ปีต่อมาหลังจากลงสนามให้ลียงมากกว่า 250 นัด โดยเขาย้ายไปร่วมทีมสทราซบูร์ในปี 1977 และคว้าแชมป์ลีก เอิงได้ในปี 1979 หลังจากนั้นเขาย้ายไปเล่นให้เปเอสเชในช่วงสั้น ๆ ในปี 1981 ก่อนจะได้ร่วมทีมบอร์โดในปี 1982 และคว้าแชมป์ลีกเอิงได้อีกครั้งในปี 1984 หลังจากได้แชมป์ร่วมกับบอร์โดแล้วเขาก็ย้ายทีมทันทีโดยไปร่วมทีมมูว์ลูซและแขวนสตั๊ดอย่างเป็นทางการในปี ค.ศ.1988
ดอแมแน็กเปลี่ยนบทบาทจากผู้เล่นเป็นผู้จัดการที่มูว์ลูซ และได้แชมป์ลีกเดอกับออแล็งปิกลียอแนในปี 1989 ก่อนจะเข้ารับตำแหน่งผู้จัดการทีมชาติฝรั่งเศสชุดอายุไม่เกิน 21 ปี โดยมีผลงานที่โดดเด่นเมื่อพาทีมเข้าถึงรอบชิงชนะเลิศในศึกชิงแชมป์แห่งชาติยุโรปรุ่นอายุไม่เกิน 21 ปี แม้จะได้แค่รองแชมป์ แต่ก็ส่งผลให้ได้เลื่อนขึ้นมาคุมชุดใหญ่ในเวลาต่อมา
ดอแมแน็กเข้ารับตำแหน่งผู้จัดการทีมชาติต่อจากฌัก ซ็องตีนีเพื่อทำศึกฟุตบอลโลกปี 2006 และพาฝรั่งเศสได้รองแชมป์โดยแพ้แก่อิตาลีในรอบชิงชนะเลิศโดยมีเหตุการณ์ซีดานเฮดบัด อันลือลั่น
ในศึกชิงแชมป์แห่งชาติยุโรปปี 2008 รอบคัดเลือก ดอแมแน็กเคยถูกโจมตีจากโชเซ มูรีนโย ผู้จัดการทีมเชลซีในขณะนั้นว่าเรียกใช้งานนักเตะเยี่ยงทาส เมื่อดอแมแน็กเรียกตัวโกลด มาเกเลเลมาติดทีมชาติทั้ง ๆ ที่ประกาศเลิกเล่นให้ทีมชาติไปแล้ว อย่างไรก็ตามผลงานในรอบสุดท้ายกลับไม่สู้ดีนัก เมื่อเขาพาทีมตกรอบแรกและอยู่อันดับสุดท้ายของกลุ่ม ทำให้มีเสียงเรียกร้องจากสื่อในฝรั่งเศสให้ปลดเขาออกจากตำแหน่ง แต่เขาก็ได้รับการสนับสนุนจากสหพันธ์ฟุตบอลฝรั่งเศสให้ทำหน้าที่ต่อไป
พิพิธภัณฑสถานแห่งชาติ ถลาง
พิพิธภัณฑแห่งชาติ ถลาง เป็นอาคารรูปทรงแบบภาคใต้ประยุกษ์ มีการจัดแสดง โบราณวัตถุ ประวัติศาสตร์ ฯลฯ ตั้งอยู่ที่ตำบลศรีสุนทร อำเภอถลาง จังหวัดภูเก็ต เปิดให้เข้าชมทุกวัน ไม่เว้นวันหยุดนักขัตฤกษ์ ในระหว่างเวลา 09.00-16.00 น.
พระเจ้าบรมวงศ์เธอ พระองค์เจ้ากินรี
พระเจ้าบรมวงศ์เธอ พระองค์เจ้ากินรี (26 ตุลาคม พ.ศ. 2362 — 13 เมษายน พ.ศ. 2437) พระราชธิดาพระองค์ที่ 30 ในพระบาทสมเด็จพระนั่งเกล้าเจ้าอยู่หัว ประสูติแต่เจ้าจอมมารดาฉิม
พระเจ้าบรมวงศ์เธอ พระองค์เจ้ากินรี ประสูติเมื่อวันอังคารที่ 26 ตุลาคม พ.ศ. 2362 เป็นพระราชธิดาในพระบาทสมเด็จพระนั่งเกล้าเจ้าอยู่หัว ประสูติแต่เจ้าจอมมารดาฉิม ธิดาพระยาสีหราช (เมือง) มีพระขนิษฐาร่วมเจ้าจอมมารดา 1 พระองค์คือ พระเจ้าบรมวงศ์เธอ พระองค์เจ้าฉวีวรรณ (5 พฤษภาคม พ.ศ. 2365 - 25 กุมภาพันธ์ พ.ศ. 2429)
พระองค์ประสูติในขณะที่พระราชบิดายังดำรงพระยศเป็นพระเจ้าลูกยาเธอ กรมหมื่นเจษฎาบดินทร์ เมื่อแรกประสูติจึงมีพระยศเป็น "หม่อมเจ้ากินรี" ต่อมาเมื่อพระราชบิดาได้บรมราชาภิเษกเป็นพระบาทสมเด็จพระนั่งเกล้าเจ้าอยู่หัว จึงทรงเลื่อนเป็น "พระเจ้าลูกเธอ พระองค์เจ้ากินรี"
พระเจ้าบรมวงศ์เธอ พระองค์เจ้ากินรี สิ้นพระชนม์เมื่อวันศุกร์ที่ 13 เมษายน พ.ศ. 2437 ในรัชกาลพระบาทสมเด็จพระจุลจอมเกล้าเจ้าอยู่หัว สิริพระชันษา 74 ปี พระราชทานเพลิงพระศพ ณ พระเมรุวัดสระเกศ เมื่อวันที่ 27 มกราคม พ.ศ. 2438
พระเจ้าบรมวงศ์เธอ พระองค์เจ้ากินรีได้รับราชการสนองพระเดชพระคุณเป็นผู้กำกับการแจกเบี้ยหวัดฝ่ายใน
ในสมัยรัชกาลที่ 5 พระองค์เจ้ากินรี ทรงได้เข้าเป็นสามัญสมาชิกของหอพระสมุดวชิรญาณในพระบรมมหาราชวังและทรงประทานเงินบำรุงปีละ 20 บาทเป็นประจำทุกปี นอกจากนี้พระองค์เจ้ากินรี ยังเป็นเจ้านายฝ่ายในผู้ใหญ่ที่เป็นที่เคารพของพระบรมวงศ์ศานุวงศ์ ทำให้พระองค์ได้รับพระราชทานเครื่องขัตติยราชอิสริยาภรณ์อันมีเกียรติคุณรุ่งเรืองยิ่งมหาจักรีบรมราชวงศ์ จากพระบาทสมเด็จพระจุลจอมเกล้าเจ้าอยู่หัว เมื่อปี พ.ศ. 2435 พร้อมกับพระองค์เจ้าบุตรี
พระองค์เจ้ากินรีทรงรับนายกุหลาบมาเลี้ยงเป็นบุตรบุญธรรม โปรดให้ข้าหลวงและพี่เลี้ยงช่วยกันเลี้ยงดูอยู่ที่ตำหนักจนกระทั่งอายุ 11 ปี ถึงกำหนดโกนจุก ก็ทรงจัดพิธีโกนจุกให้ แล้วพาไปถวายตัวเป็นมหาดเล็ก อยู่ทางฝ่ายหน้า เมื่อถึงเวลาบวชก็ทรงบวชให้ ทรงเมตตาประทานความช่วยเหลือทุกอย่าง แม้เมื่อแต่งงานและมีบุตรคนแรกก็ได้ ประทานพี่เลี้ยงมาเลี้ยงลูก ประทานทองคำทำขวัญ นายกุหลาบได้ถวายธิดาหลายคนเป็นนางข้าหลวงในตำหนักของพระองค์เจ้ากินรี คนในตำหนักเรียกเด็กหญิงเหล่านี้ว่า "หลานเสด็จ"
พระองค์เจ้ากินรี ทรงสนิทสนมกับพระองค์เจ้าแม้นเขียน แม้พระองค์เจ้าแม้นเขียนนั้นทรงศักดิ์เป็นพระปิตุจฉาของพระองค์เจ้ากินรี แต่ด้วยพระชันษาไล่เลี่ยกัน พระองค์เจ้ากินรีสูงพระชันษากว่าพระองค์เจ้าแม้นเขียน 4 ปี พระองค์เจ้าทั้งสองพระองค์จึงทรงสนิทสนมชอบพอกันมาก มักเสด็จไหน ๆ ภายในพระบรมมหาราชวังด้วยกันเสมอ ดังในจดหมายเหตุ เมื่อวันที่ 16 สิงหาคม พ.ศ. 2426 ที่สมเด็จพระบรมโอรสาธิราช เจ้าฟ้ามหาวชิรุณหิศ สยามมกุฎราชกุมารทรงบันทึกเมื่อพระชนมายุเพียง 5 พรรษาว่า
พระบาทสมเด็จพระจุลจอมเกล้าเจ้าอยู่หัว ก็ทรงทรงสนิท และมีพระเมตตาล้อพระองค์เจ้ากินรีเล่นบ่อยๆ ครั้งหนึ่ง สมเด็จพระบรมโอรสาธิราช เจ้าฟ้ามหาวชิรุณหิศ สยามมกุฎราชกุมารจึงทรงบันทึกถึงเมื่อเชิญเสด็จมา "กินโต๊ะฝรั่ง" เนื่องในวันคล้ายวันประสูติ สมเด็จพระศรีพัชรินทราบรมราชินีนาถ แต่ครั้งยังทรงดำรงพระอิสริยยศ พระอัครราชเวทีว่า
พระเจ้าบรมวงศ์เธอ พระองค์เจ้าจามรี
พระเจ้าบรมวงศ์เธอ พระองค์เจ้าจามรี (21 พฤษภาคม พ.ศ. 2369 — 22 กันยายน พ.ศ. 2432) พระราชธิดาพระองค์ที่ 43 ในพระบาทสมเด็จพระนั่งเกล้าเจ้าอยู่หัว ที่ประสูติแต่เจ้าจอมมารดาปุก
พระเจ้าบรมวงศ์เธอ พระองค์เจ้าจามรี ประสูติเมื่อวันอาทิตย์ที่ 21 พฤษภาคม พ.ศ. 2369 เป็นพระราชธิดานพระบาทสมเด็จพระนั่งเกล้าเจ้าอยู่หัว ที่ประสูติแต่เจ้าจอมมารดาปุก ธิดาเจ้าพระยารัตนพิพิธ (สน สนธิรัตน) ทั้งนี้พระองค์เจ้าจามรีได้รับราชการสนองพระเดชพระคุณเป็นผู้บังคับการในพระพุทธรัตนสถาน
พระเจ้าบรมวงศ์เธอ พระองค์เจ้าจามรี สิ้นพระชนม์เมื่อวันที่ 22 กันยายน พ.ศ. 2432 ในรัชกาลพระบาทสมเด็จพระจุลจอมเกล้าเจ้าอยู่หัว สิริพระชนมายุได้ 63 พรรษา พระราชทานเพลิงพระศพ ณ พระเมรุวัดสระเกศ วันที่ 26 มกราคม พ.ศ. 2435
กู้วิกฤติมหานครใต้พิภพ
กู้วิกฤติมหานครใต้พิภพ หรือในชื่อภาษาอังกฤษ City of ember เป็นภาพยนตร์ที่กำกับดับโดย กิล คีแนน ออกฉายเมื่อวันที่ 10 ตุลาคม พ.ศ. 2551
นักวิทยาศาสตร์กลุ่มหนึ่งได้ทำการสร้างมหานครใต้พิภพ เพื่อให้มนุษย์สามารถอาศัยและรอดจากภัยพิบัติน้ำท่วมโลกเนื่องจากภาวะโลกร้อน แต่ใต้ผิวโลกไม่มีแสง เครื่องกำเนิดไฟฟ้าจึงถูกสร้างขึ้นเพื่อให้มีแสงในใต้พิภพแห่งนี้ แต่เครื่องกำเนิดไม่สามารถมีอายุนานกว่า 200 ปีได้ หีบเตือนภัยจึงถูกสร้างขึ้น และก็ถูกมอบให้นายกเทศมนตรีต่อไปเรื่อยๆ จนหีบนั้นสูญหายไป ต่อมาเมื่อเครื่องให้กำเนิดไฟฟ้าที่มีอายุมากกว่าสองร้อยปีนั้นได้เสื่อมสภาพลงเรื่อย ๆ ถึงแม้ว่าประชาชนต่างเริ่มที่จะกังวลกับอนาคตของเมืองอันเป็นที่รัก แต่เหล่านักเรียนในเมืองเอมเบอร์ก็พบว่าตัวเองต้องเผชิญหน้ากับก้าวใหม่ในชีวิตของพวกเขา นั่นก็คือวันสำเร็จการศึกษา ซึ่งเป็นวันที่นายกเทศมนตรีจะยืนอยู่เหนือเหล่านักเรียนที่เพิ่งเรียนจบ และมอบหมายงานให้พวกเขาโดยการสุ่มหยิบรายชื่อ ซึ่งก็จะเป็นงานที่พวกเขาต้องทำไปตลอดชีวิต
ขณะเดียวกัน ลีน่า เองนั้น ก็ภาวนาด้วยพลังใจทั้งหมดให้เธอได้รับหน้าที่เป็นคนส่งข่าว แต่กลับกลายเป็นว่าเธอได้รับมอบหมายเป็นคนดูแลระบบท่อ ในขณะเดียวกัน เพื่อนร่วมชั้นของเธอ ดูน ฮาร์โรว ก็ภาวนาว่าอยากจะได้ทำงานในห้องเครื่องให้กำเนิดไฟ ก็ต้องตกใจเมื่อเขาหยิบได้งานส่งข่าว ทั้งสองจึงตัดสินใจแลกเปลี่ยนงานกัน ซึ่งมันก็ทำให้ ลีน่า รู้สึกตื่นเต้นและซึ้งใจกับสิ่งที่เธอได้รับ และมันก็ทำให้มิตรภาพได้ก่อตัวขึ้น ซึ่งต่อมามันก็จะเติบโตและเบ่งบาน และสุดท้ายแล้วมันก็จะเปลี่ยนการดำเนินชีวิตของพวกเขาในเมืองเอมเบอร์ไปตลอดกาล
ลีน่า มีความสุขกับงานที่ได้รับ ซึ่งมันทำให้เธอได้เดินทางไปทั่วทุกซอกทุกมุมของเมืองแอมเบอร์ เธอส่งข้อมูลสำคัญให้กับคนที่สำคัญยิ่งกว่า ซึ่งก็รวมถึงนายกเทศมนตรีด้วย ในบ้านนั้น เธอต้องคอยดูแลคุณยายที่แก่ชราและขี้หลงขี้ลืม รวมถึง ป๊อปปี้ น้องสาวคนเล็กของเธอ อย่างไรก็ตาม เมื่อเธอค้นพบหีบเหล็กที่ซ่อนอยู่หลังตู้เสื้อผ้า ยายของเธอก็รู้สึกดีใจจนผิดปกติ และก็เชื่อมั่นว่าในหีบนั้นบรรจุอะไรบางอย่างที่มีความสำคัญอย่างยิ่งอยู่
แต่ปัญหาก็คือเธอได้สูญเสียความทรงจำไปว่ามันสำคัญอย่างไร ในที่สุด ลีน่า ก็สามารถเปิดกล่องได้ เธอพบว่ามีปริศนาที่เขียนอยู่บนกระดาษบรรจุอยู่ในกล่อง ถึงแม้ว่าเธอจะมั่นใจว่ามันเป็นของสำคัญ แต่เธอก็ไม่เข้าใจว่ามันคืออะไรกันแน่ เธอจึงเสาะหาความช่วยเหลือจาก ดูน ซึ่งปรากฏการณ์ไฟดับเกิดขึ้นมากครั้งขึ้นเรื่อย ๆ พวกเขาก็ยิ่งมั่นใจว่าข้อมูลที่บรรจุอยู่ในกล่องใบนี้ อาจจะช่วยเมืองของพวกเขาและพลเมืองในแอมเบอร์ให้พ้นภัย ทั้งสองต้องพยายามหาทางให้กับปริศนาต่าง ๆ ในเวลาที่จำกัด อีกทั้งต้องเผชิญหน้ากับกลอุบายของผู้ปกครองเมืองและคนต่างๆ ที่ไม่น่าคบหา ที่ต่างหวังจะกันให้พวกเขาออกไปจากจุดมุ่งหมาย นั่นก็คือการกู้วิกฤติของเมืองเอมเบอร์.
แหกกฎโรงเรียนเหล็ก
แหกกฎโรงเรียนเหล็ก () เป็นการ์ตูนญี่ปุ่นแต่งโดย Kei Toume ตีพิมพ์ในไทยโดย สยามอินเตอร์คอมิกส์
"แหกกฎโรงเรียนเหล็ก" เป็นเรื่องราวที่เกิดขึ้นภายในโรงเรียนแห่งหนึ่ง เหล่านักเรียนจะถูกเลี้ยงดูเพื่อเป็นบุคลากรชั้นยอดของประเทศญี่ปุ่น แต่แท้ที่จริงแล้ว เด็ก ๆ เหล่านี้ซึ่งถูกพาตัวมาตั้งแต่ยังจำความไม่ได้ (โดยการถูกพ่อแม่ขายมา) จะถูกควมคุมความทรงจำ และใช้เป็นตัวทดลองยาของบริษัทยา
อาร์แซน ลูแปง
จอมโจรลูแปง หรือชื่อเต็มว่า อาร์แซน ลูแปง () เป็นนวนิยายของมอริส เลอบล็อง นักเขียนชาวฝรั่งเศส มีการนำเอา เชอร์ล็อก โฮมส์ มาจับเข้าหากัน แม้แต่ในยอดนักสืบจิ๋วโคนัน ยังมี โมริ รัน ซึ่งมาจากชื่อของมอริส เลอบล็อง
อาร์แซน ลูแปง เป็นนวนิยายที่สืบทอดกันมาอย่างยาวนาน เขาเป็นคนที่ชักจูงคนเก่งมาก ลูแปงมีอะไรบางอย่างที่คล้ายกับ เอ เจ ราฟเฟิล และเป็นตัวละครที่พยากรณ์เก่งเหมือนนักบุญ นอกจากนี้ อาร์แซน ลูแปง แห่งฝรั่งเศส ยังเป็นปฏิปักษ์กับเชอร์ล็อก โฮมส์ ของอังกฤษด้วย แถมการพูดชักจูงของเขาก็ไม่ต่างกับการพูดโกหกไปเลย
1. Arsene Lupin Gentleman Burglar (1907 coll. 9 stories) ""
2. Arsene Lupin vs. Herlock Sholmes (1908 coll. 2 stories) ""
3. The Hollow Needle (1909) ""
4. 813 (1910) ""
5. The Crystal Stopper (1912) ""
6. The Confessions of Arsene Lupin (1913 coll. 9 stories) ""
7. The Shell Shard (1916) ""
8. The Golden Triangle (1918) ""
9. The Island Of Thirty Coffins (1919) ""
10. The Teeth Of The Tiger (1921) ""
11. The Eight Strokes Of The Clock (1923 coll. 8 stories) ""
12. The Countess Of Cagliostro (1924) ""
13. The Damsel With Green Eyes (1927) ""
14. The Barnett & Co. Agency (1928) ""
15. The Mysterious Mansion (1929) ""
16. The Mystery of The Green Rubi (1931) ""
17. The Woman With Two Smiles (1933) ""
18. Paris-Soir (1933) ""
19. The Revenge Of The Countess Of Cagliostro (1935) ""
20. The Billions Of Arsene Lupin (1939) ""
21. The Last Love of Arsene Lupin (unpublished) ""ในเรื่องสั้นที่ชื่อว่า "เชอร์ล็อก โฮล์มส์ มาช้าเกินไป" 15 มิถุนายน ค.ศ. 1906 เชอร์ล็อก โฮมส์ ได้พบกับเด็กหนุ่มที่มีชื่อว่า อาร์แซน ลูแปง เป็นครั้งแรก แต่หลังจากที่มีเสียงคัดค้านจาก หนังสือพิมพ์ นิตยสาร ที่บอกว่าเป็นการโฉบฉวยโอกาสจากเชอร์ล็อก โฮล์มส์ ของอาร์เธอร์ โคนันดอยล์ เพื่อให้มีรายได้มากขึ้น เขาจึงเปลี่ยนชื่อเป็น "เชอร์ล็อก โฮล์มส์" เพื่อให้มีความถูกต้องตามกฎหมาย และออกหนังสือเรื่อง "เฮอร์ล็อก โชล์มส์" เล่มที่ 1 ในเวลาไม่กี่วันหลังจากนั้น
เชอร์ล็อก โฮมส์ ของเซอร์อาร์เธอร์ โคนัน ดอยล์ ซึ่งเป็นชื่อจริงของเขาในเวลานี้ เกิดขึ้นพร้อมกับตัวละครที่คุ้นเคยกันดี เช่น วัตสัน และ เลสเทรด มักจะเผชิญหน้ากับลูแปงเสมอในเกมผจญภัยในคอมพิวเตอร์ส่วนบุคคล เช่น เกม "Sherlock Holmes: Nemesis" (ชื่อภาษาอังกฤษ: "Sherlock Holmes vs. Arsène Lupin") ในเกมส์นี้คุณจะต้องรับบทเป็นโฮล์มส์ (และบ่อยครั้งที่คุณจะต้องเล่นเป็นตัวละครอื่น เช่น วัตสัน และ เลสเทรด) แล้วค้นหา และหยุดลูแปงจากการขโมยสิ่งของสำคัญของอังกฤษ 5 อย่าง ลูแปงต้องการขโมยสิ่งของเหล่านั้นเพื่อที่จะสร้าง "ความอับอาย" ให้กับอังกฤษ แต่เขาก็มักจะถูกการขัดขวางโดยโฮมส์เสมอ
แมทธิว ฟ็อกซ์ (นักแสดง)
แมทธิว แชนด์เลอร์ ฟ็อกซ์ () เกิดเมื่อวันที่ 14 กรกฎาคม ค.ศ. 1966 เป็นนักแสดงชาวอเมริกันและเป็นอดีตนายแบบ เขามีผลงานหลักครั้งแรกในซีรีส์เรื่อง "Party of Five" และมีชื่อเสียงโด่งดังจากบทคุณหมอ แจ็ค เชพเพิร์ด ในซีรีส์ฮิตทางเอบีซีเรื่อง "อสุรกายดงดิบ" ซีรีส์ที่ได้รับรางวัลเอ็มมีสาขาดรามายอดเยี่ยม ทำให้เขาได้ร่วมรับรางวัลสมาพันธ์นักแสดงสาขากลุ่มนักแสดงยอดเยี่ยมปี 2005 อีกทั้งจากบทบาทการแสดงนี้ทำให้เขาได้รับการเสนอชื่อเข้าชิงรางวัลลูกโลกทองคำและรางวัลสมาคมนักวิจารณ์โทรทัศน์
ชูศักดิ์ ศิรินิล
รองศาสตราจารย์ชูศักดิ์ ศิรินิล อดีตรัฐมนตรีประจำสำนักนายกรัฐมนตรี ในรัฐบาลของนายสมัคร สุนทรเวช อดีตเลขาธิการนายกรัฐมนตรี (นายสมชาย วงศ์สวัสดิ์) และอดีตอธิการบดีมหาวิทยาลัยรามคำแหง ปัจจุบันสังกัดพรรคเพื่อไทย
ชูศักดิ์ ศิรินิล เกิดเมื่อวันที่ 25 พฤษภาคม พ.ศ. 2491 ที่อำเภอทับคล้อ จังหวัดพิจิตร เป็นบุตรของนายเชื่อม-นางส้มล้ำ ศิรินิล สมรสกับนางประภาพรรณ ศิรินิล มีบุตร 2 คน คือ นางนฤมล ศลประเสริฐ และ แพทย์หญิง ดลฤดี ศิรินิล
รศ.ชูศักดิ์ ศิรินิล สำเร็จการศึกษาจากโรงเรียนสันติราษฎร์วิทยาลัย ระดับปริญญาตรี นิติศาสตร์ (เกียรตินิยมดี) จากมหาวิทยาลัยธรรมศาสตร์ จบเนติบัณฑิตไทย (สำนักอบรมศึกษากฎหมายแห่งเนติบัณฑิตยสภา) และระดับปริญญาโท สาขากฎหมายเปรียบเทียบ จาก Southern Methodist University, Dallas, รัฐเทกซัส ประเทศสหรัฐอเมริกา
รศ.ชูศักดิ์ ศิรินิล เริ่มรับราชการเป็นอาจารย์ประจำคณะนิติศาสตร์ มหาวิทยาลัยรามคำแหง เมื่อปี พ.ศ. 2515 เรื่อยมาจนกระทั่งได้รับตำแหน่งคณบดีคณะนิติศาสตร์ ในระหว่างปี พ.ศ. 2532-2535 และได้รับการแต่งตั้งเป็นอธิการบดีมหาวิทยาลัยรามคำแหงอีก 2 สมัยติดต่อกัน ระหว่างปี พ.ศ. 2532-2537 โดยภารกิจซึ่งทำให้เป็นที่รู้จักทั่วไปคือ การอนุญาตให้นักศึกษาจัดการชุมนุมร่วมกับประชาชน ภายในบริเวณมหาวิทยาลัย ระหว่างเหตุการณ์พฤษภาทมิฬ พ.ศ. 2535 นอกจากการเป็นอาจารย์ประจำที่มหาวิทยาลัยรามคำแหงแล้ว รศ.ชูศักดิ์ ศิรินิล ยังเป็นอาจารย์พิเศษให้กับมหาวิทยาลัยแม่ฟ้าหลวง และมหาวิทยาลัยธุรกิจบัณฑิตย์อีกด้วย
นอกเหนือจากการเป็นอาจารย์ประจำมหาวิทยาลัยแล้ว รศ.ชูศักดิ์ ศิรินิล ยังเคยได้รับการแต่งตั้งเป็นอนุกรรมการคณะกรรมการป้องกันและปรามปรามการทุจริตและประพฤติมิชอบ (ป.ป.ป.) ปัจจุบันคือ ป.ป.ช. และเป็นสมาชิกสภานิติบัญญัติแห่งชาติ
รศ.ชูศักดิ์ ศิรินิล ได้เข้าร่วมงานการเมืองโดยการเป็นที่ปรึกษาหัวหน้าพรรคไทยรักไทย (พันตำรวจโททักษิณ ชินวัตร) และลงสมัครรับเลือกตั้งสมาชิกสภาผู้แทนราษฎร ในระบบบัญชีรายชื่อ ในปี พ.ศ. 2544 และ พ.ศ. 2548 และยังเคยได้รับการแต่งตั้งให้เป็นกรรมาธิการในสภาผู้แทนราษฎรหลายคณะ ต่อมาภายหลังการยุบพรรคไทยรักไทย พ.ศ. 2549 รศ.ชูศักดิ์ ศิรินิล ได้เข้าร่วมกิจกรรมทางการเมืองกับพรรคพลังประชาชน และได้รับตำแหน่งรองเลขาธิการพรรค
ในการจัดตั้งรัฐบาลหลังการเลือกตั้ง พ.ศ. 2550 ซึ่งมีนายสมัคร สุนทรเวช เป็นนายกรัฐมนตรีนั้น รศ.ชูศักดิ์ ศิรินิล ได้รับตำแหน่งรัฐมนตรีประจำสำนักนายกรัฐมนตรี ดูแลรับผิดชอบงานด้านกฎหมาย ต่อมาภายหลังจากการพ้นจากตำแหน่งของนายสมัคร สุนทรเวช ซึ่งพรรคพลังประชาชน ในฐานะแกนนำจัดตั้งรัฐบาลได้เสนอชื่อนายสมชาย วงศ์สวัสดิ์ เป็นนายกรัฐมนตรี และ รศ.ชูศักดิ์ ศิรินิล จึงได้เข้ามารับตำแหน่งเลขาธิการนายกรัฐมนตรี
ในปี พ.ศ. 2551 ถูกตัดสิทธิ์ทางการเมืองเป็นเวลา 5 ปี เนื่องจากเป็นกรรมการบริหารพรรคพลังประชาชน
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2557 เขาได้สมัครรับเลือกตั้งในระบบบัญชีรายชื่อ สังกัดพรรคเพื่อไทย ลำดับที่ 22
เควิน คอสต์เนอร์
เควิน ไมเคิล คอสต์เนอร์ () เกิดเมื่อวันที่ 18 มกราคม ค.ศ. 1955 เป็นนักแสดงชาวอเมริกัน โปรดิวเซอร์ และผู้กำกับภาพยนตร์ที่ได้รับรางวัลออสการ์
เควิน คอสต์เนอร์ เกิดในลินวูด รัฐแคลิฟอร์เนีย เขาเป็นลูกคนเล็กในจำนวน 3 คนของ บิล - ช่างขุดลอกคลอง และช่างไฟฟ้าของเมือง - กับ ชารอน เร (สกุลเดิม เท็ดริก) ในช่วงเด็กเขาต้องย้ายไปไหนบ่อยๆ เนื่องจากงานของพ่อเขา ทำให้เขาเป็นคนไม่ค่อยมีเพื่อนสนิท เข้ากับคนยาก ในช่วงวัยรุ่นเขาเข้าร่วมคณะประสานเสียงของโบสถ์ เริ่มหัดเขียนบทความและบทกวี เขาเข้าเรียนที่มหาวิทยาลัยรัฐแคลิฟอร์เนีย ในปี 1973 ในสาขาวิชาเอกบริหารธุรกิจ ระหว่งนั้นเขาก็ลองเรียนการแสดงไปด้วยพร้อม ๆ กัน ต่อมาเขาแต่งงานกับเพื่อนสาวที่ชื่อ ซินดี ซิลวา และเริ่มงานเกี่ยวกับการตลาดเล็กๆ ทันที
เขาได้พบกับริชาร์ด เบอร์ตัน โดยบังเอิญระหว่างนั่งเครื่องกลับจากเม็กซิโก ซึ่งก็ทำให้เขาลาออกจากงาน และมุ่งเข้าสู่ฮอลลีวูดทันที เขาลองทดสอบคัดตัวและหางานอย่างอื่นทำระหว่างรอ เขามีผลงานแสดงครั้งแรกในเรื่อง "Sizzle Beach, U.S.A." ในปี 1974 เมื่อเขาอายุได้ 19 ปี แต่ภาพยนตร์เรื่องนี้ไม่ได้ออกฉายจนในปี 1986 เขาแสดงในหนังของรอน ฮาเวิร์ดในเรื่อง "Night Shift" ได้รับเครดิตตอนท้ายว่า 'Frat Boy #2' เขาแสดงในภาพยนตร์โฆษณาเรื่อง Apple Lisa ในปี 1983 และในปีนั้นเขาได้รับบทเล็ก ๆ ใน "Testament" ต่อมาเขาแสดงใน "The Big Chill" หนังรวมดาราของผู้กำกับลอว์เรนซ์ แคสแดนซ์ ถึงแม้ว่าท้ายสุด ฉากที่มีเขาร่วมแสดง จะถูกหั่นออกไปก็ตาม ต่อมาได้แสดงร่วมกับผู้กำกับแคสแดนซ์อีกครั้งในบทเด่นในเรื่อง Silverado หนังคาวบอยในปี 1985
จนเขามาโด่งดังมากกับเรื่อง "The Untouchable" (1987) ของผู้กำกับไบรอัน เดอ พัล ตามติดมาด้วย "No Way Out" (โรเจอร์ โดนัลด์สัน, 1987) "Bull Durham" (รอน เชลตัน, 1988) "Field of Dreams" (ฟิล อัลเดน โรบินสัน,1989) และประสบความสำเร็จสูงสุดกับ "Dances with Wolves" (1990) งานที่เขาแสดงนำและกำกับเอง ซึ่งได้รับรางวัลออสการ์ไป 7 ตัว (เข้าชิง 12)
ในยุคทศวรรษ 1990 เขามีผลงานเด่นอย่าง "JFK" (โอลิเวอร์ สโตน, 1991) "The Bodyguard" (มิก แจ็คสัน, 1992) "A Perfect world" (คลินต์ อีสต์วูด, 1993) แต่ก็มีหนังล้มเหลวอย่าง "Wyatt Earp" (ลอว์เรนซ์ แคสแดนซ์,1994) และ "Waterworld" (คอสต์เนอร์กำกับร่วมกับ เควิน เรย์โนลด์, 1995)
อคัลลาเบธ
อคัลลาเบธ (Akallabêth) เป็นเนื้อหาส่วนที่สี่ในหนังสือเรื่อง ซิลมาริลลิออน งานประพันธ์ของ เจ. อาร์. อาร์. โทลคีน ใน ปกรณัมชุดมิดเดิลเอิร์ธ เป็นเรื่องเกี่ยวกับเหตุการณ์การล่มสลายของเกาะนูเมนอร์ในยุคที่สองของอาร์ดา ซึ่งเป็นอาณาจักรของมนุษย์ชาวเอไดน์ที่ได้รับเป็นของขวัญจากเทพวาลาร์ คำว่า "อคัลลาเบธ" เป็นคำในภาษาอดูนาอิก มีความหมายว่า "การล่มสลาย" (The Downfallen) ภาษาเควนยาเรียกว่า "อทาลันเท" (Atalantë)
เจอราร์ด บัตเลอร์
เจอราร์ด เจมส์ บัตเลอร์ () เกิดเมื่อวันที่ 13 พฤศจิกายน ค.ศ. 1969 เป็นนักแสดงชาวสก็อต เป็นที่รู้จักดีในบท King Leonidas ในภาพยนตร์เรื่อง "300", ภาพยนตร์เรื่อง "The Phantom of the Opera", และใน "P.S. I Love" You
บัตเลอร์ที่กลาสโกว์ สก็อตแลนด์ เป็นบุตรชายของมาร์กาเร็ตและเอ็ดเวิร์ด บัตเลอร์ ปู่ย่าของเขามาจากไอร์แลนด์ เขาโตขึ้นมาในครอบครัวชนชั้นแรงงาน นับถือคาทอลิก ตอนอายุ 1-2 ปีเขาอยู่ที่มอนเทรียล ควิเบก และเมื่อพ่อแม่หย่าร้างกัน เขาอยู่กับแม่กับพี่น้องของเขา ลินน์และไบรอัน กลับมายังสก็อตแลนด์ ที่ราลสตัน ในเพสลีย์ เขาไม่ได้ติดต่อกับพ่อของเขาอีกจนกระทั่งเขาอายุได้ 16 ปี พ่อของเขาตายด้วยโรคมะเร็งเมื่อเจอราร์ดอายุได้ 22 ปี
บัตเลอร์เล่นละครเวทีเมื่ออายุได้ 12 ปีของโรงละครคิงส์ โรงละครที่มีชื่อเสียงในกลาสโกว์ แสดงในละครเพลงเรื่อง "Oliver" เขาเข้าศึกษาทางด้านกฎหมายที่ Glasgow University Law School เรียนถึง 7 ปี แล้วจึงกลับมาเล่นละครเวทีที่กรุงลอนดอน ในปี 1996 เขาแสดงนำในละครเวทีเรื่อง "Coriolanus" ที่เป็นภาคละครเวทีของหนังเรื่อง "Trainspotting" จากนั้นเขาแสดงในโรงละครในลอนดอน เรื่อง "Snatch" และของ ดอนมาร์ แวร์เฮ้าส์ ซึ่งเป็นผลงานของ เทนเนสซี่ วิลเลี่ยมส์ เรื่อง "Suddenly Last Summer" โดยร่วมแสดงกับ เรเชล ไวซ์
เขาแสดงภาพยนตร์เรื่อง "Her Majesty, Mrs. Brown" ในปี 1997 แสดงร่วมกับ เจได เดนช์ เขายังแสดงใน "Fast Food" และ "One More Kiss" ในปี 1999 ซึ่งเป็นผลงานภาพยนตร์ดัดแปลงของเชคอฟเรื่อง "The Cherry Orchard" และเรื่อง "Harrison’s Flowers"
เขาได้รับรางวัลการแสดงบทนำจากเรื่อง "The Phantom of the Opera" ในปี 2004 ต่อมาแสดงในภาพยนตร์อิสระเรื่อง "Dear Frankie" ร่วมกับเอมิลี่ มอร์ติเมอร์ ซึ่งออกฉายในงานเทศกาลภาพยนตร์เมืองคานส์ ปี 2004 ผลงานสร้างชื่อเรื่องอื่นอย่างเช่น "Beowolf & Grendel" เรื่อง" The Game of Their Lives" เรื่อง "Timeline" เรื่อง "Lara Croft Tomb Raider: The Cradle of Life" และเรื่อง "Reign of Fire"
เขาแสดงในภาพยนตร์ระทึกขวัญแนวดราม่าเรื่อง "Butterfly on a Wheel" แสดงร่วมกับเพียส บรอสแนนและมาเรีย เบลโล กำกับโดยไมค์ บาร์เกอร์ และแสดงในภาพยนตร์โรแมนติคดราม่าเรื่อง "P.S. I Love You" กำกับโดยริชาร์ด ลากราเวนนิสและร่วมแสดงโดย ฮิลารี่ สแวงค์
กันเกรา
กันเกรา () เป็นต้นไม้ยืนต้นขนาดกลางถึงใหญ่ ขึ้นโดยทั่วไปในทุกภาคของประเทศไทย ในช่วงเดือนเมษายนถึงเดือนมิถุนายนจะออกดอกเป็น ช่อสีเหลือง มีกลิ่นหอมขจรขจาย ต้นกันเกรามีชื่อเรียกอื่นว่า มันปลา ตำเสา มะซูไม้ต้น
กันเกรามีชื่อเรียกต่างกันไปคือ ภาคกลางเรียก "กันเกรา" ภาคเหนือและภาคตะวันออกเฉียงเหนือ เรียก "มันปลา" ส่วนภาคใต้เรียก "ตำแสง" หรือ"ตำเสา" ซึ่งถือเป็นไม้มงคลชนิดหนึ่ง อันมีชื่อเป็นมงคลและมีคุณสมบัติที่ดีในการใช้ประโยชน์ คือชื่อกันเกราหมายถึง กันสิ่งชั่วร้ายทั้งหลายไม่ให้มาทำอันตรายใด ๆ ชื่อตำเสาคือ เป็นมงคลแก่เสาบ้านไม่ให้ปลวก มอด แมลงต่าง ๆ เจาะกิน ชื่อมันปลา น่าจะเป็นลักษณะของดอกที่เหมือนกับไขมันของปลาเมื่อลอยน้ำไขมันของปลาในถ้วยน้ำแกง โดยเฉพาะช่วงข้าวใหม่ปลามันที่ปลาจะมีความมันและเอร็ดอร่อยเป็นที่สุด
ต้นกันเกรามีลักษณะต้นขนาดกลางถึงขนาดใหญ่ สูง 15 - 25 เมตร เปลือกสีน้ำตาลเข้ม แตกเป็นร่องลึกไม่เป็นระเบียบ ใบเดี่ยวออกตรงกันข้าม แผ่นใบรูปมนขนาดกว้าง 2.5 - 3.5 เซนติเมตร ยาว 8 - 11 เซนติเมตร ปลายใบแหลมหรือยาวเรียว ฐานใบแหลม โคนมน ใบเขียวมันวาว มีทรงพุ่งเป็นทรงฉัตรแหลมสวยงาม ดอก เริ่มบานสีขาว แล้วเปลี่ยนเป็นสีเหลือง กลิ่นหอม ผลกลมเล็ก เส้นผ่าศูนย์กลางประมาณ 6 มม. สีส้มแล้วเปลี่ยนไปเป็นสีแดงเลือดนกเมื่อแก่เต็มที่ มีเมล็ดขนาดเล็กเป็น จำนวนมากนิเวศวิทยา ขึ้นทั่วไปในป่าเบญจพรรณชื้น และตามที่ต่ำ ที่ชื้นแฉะใกล้น้ำ ทั่วทุกภาคของประเทศไทยออกดอก เมษายน - มิถุนายน เป็นผล มิถุนายน - กรกฎาคมขยายพันธุ์ โดยเมล็ด
ประโยชน์ได้แก่ เนื้อไม้สีเหลืองอ่อน เสี้ยนตรง เนื้อละเอียด เหนียว แข็ง ทนทาน ใช้ในการก่อสร้าง นิยมใช้ทำเสาเรือน แก่นมีรสฝาดใช้เข้ายาบำรุงธาตุ แน่นหน้าอก เปลือกใช้บำรุงโลหิต ผิวหนังพุพอง ปลูกเป็นไม้ประดับ ลักษณะลำต้นที่สวยงามทั้งลวดลายของเปลือกและเนื้อไม้ เหมาะแก่การนำไปใช้ประโยชน์ทำเครื่องเรือนและเครื่องใช้ต่าง ๆ มีน้ำมันหอมระเหยที่เปลือก
กันเกรามีความสวยงามและกลิ่นหอมไม่เหมือนใคร ทั้งยังเป็นไม้มงคล 1 ใน 9 ชนิด เช่นเดียวกับราชพฤกษ์ ขนุน ชัยพฤกษ์ ทองหลาง ไผ่สีสุก ทรงบาดาล สัก และพะยูง ที่คนนิยมนำมาใช้ในพิธีกรรมเมื่อเวลาก่อสร้างบ้านเรือนให้เป็นสิริมงคล นอกจากนั่นคนอีสานยังนำมาบูชาพระโดยเฉพาะเมื่อเวลางานบุญบวชนาคช่วงเดือนพฤษภาคมหรือเดือน 6 ของทุกปี ก่อนที่จะถึงวันบวชนาคผู้ที่จะบวชนาคต้องมีการเตรียมตัวเตรียมใจอย่างดี เรียกว่า การเข้านาค ผู้ที่จะบวชนาคซึ่งต้องมาเข้านาคนั้นจะต้องแต่งกายชุดสุภาพ มีผ้าแพรหรือผ้าขาวม้าพับอย่างงามพาดบ่า รวมทั้งละเว้นอบายมุขต่างๆ พิธีกรรมหนึ่งของการเข้านาคจะมีการแห่ดอกไม้ก็คือดอกมันปลาหรือดอกกันเกรา จุดเริ่มต้นของขบวนอยู่ที่วัดจากนั้นก็เคลื่อนขบวนแห่ไปตามถนน บ้านเรือนท้องไร่ ท้องนา เพื่อไปเก็บดอกมันปลามาบูชาพระ พร้อมที่จะเข้าพิธีอุปสมบท ในระหว่างการแห่ก็จะมีการตีกลองร้องเพลงไปโดยตลอด เวลาเริ่มแห่ก็ช่วงบ่ายๆพอขบวนจะกลับถึงวัดก็ใกล้ค่ำ พิธีกรรมต่อไปคือนำช่อของดอกมันปลาที่เก็บมาในขบวนแห่จุ่มน้ำแล้วสะบัดให้น้ำจากดอกมันปลาไปสรงพระพุทธรูปบูชาขอพรเป็นอันเสร็จพิธี ผู้ที่ร่วมพิธีกรรมตั้งแต่การแห่จนแล้วเสร็จพิธีจะมีพระ 1 รูป สามเณร คนที่จะอุปสมบท หญิงสาวที่อาจจะเป็นที่รักหรือเพื่อนๆของผู้ที่จะอุปสมบท รวมทั้งเด็กๆด้วย พิธีกรรมนี้จะทำจนกว่าจะถึงวันอุปสมบท เมื่อถึงวันอุปสมบทก็มีพิธีกรรมตามประเพณีซึ่งไม่ขอกล่าวในที่นี้
โรดรีกู ซานโตรู
โรดริโก้ ซานโตโร (Rodrigo Santoro) เกิดเมื่อวันที่ 22 สิงหาคม ค.ศ. 1975 ที่ริโอเดอจาเนโร ประเทศบราซิล เป็นนักแสดงชาวบราซิล
โรดริโก้ศึกษาที่ PUC-Rio เขาเข้าเวิร์กช็อปการแสดงที่ Rede Globo โดยได้มีส่วนร่วมกับการแสดงใน Globo อย่างเช่น "Olho no Olho" (1993), "Pátria Minha" (1994), "Explode Coração" (1995), "O Amor Está no Ar" (1997), "Suave Veneno" (1999) และ "Mulheres Apaixonadas" (2003), เช่นเดียวกับมินิซีรีส์เรื่อง "Hilda Furacão" (1998)
เขาได้รับรางวัลการแสดง อย่าง รางวัลนักแสดงยอดเยี่ยมหลายรางวัลรวมไปถึง รางวัลนักแสดงนำชายยอดเยี่ยมจาก Brazilian Academy of Arts and Film และรางวัล Cinema Brazil Grand Prize ในฐานะนักแสดงนำชายยอดเยี่ยม จาก คือเรื่อง Bicho de Sete Cabecas (หรือ Brainstorm) เขายังได้รับการเสนอชื่อเข้ารับอีกรางวัล Cinema Brazil Grand Prize สำหรับผลงานของเขาในเรื่อง Carandiru ในปี 2003 ซึ่งทำรายได้ถล่มทลายในบราซิล และยังเข้าชิงสาขารางวัลต่างประเทศยอดเยี่ยม จากเวทีรางวัลออสการ์ เขายังมีผลงานโฆษณาชาแนล ที่ร่วมเล่นกัน นิโคล คิดแมนในผลงานการกำกับการแสดงของ แบซ ลุคแมน
เขาเริ่มต้นอาชีพในสหรัฐอเมริกา ในปี 2003 กับภาพยนตร์ของโชว์ไทม์เรื่อง "The Roman Spring of Mrs. Stone" ร่วมงานกับ เฮเลน เมียร์เรนและแอนน์ แบนครอฟท์ จากนั้นแสดงในหนังฟอร์มยักษ์เรื่อง "Charlie’s Angels: Full Throttle" และยังแสดงในภาพยนตร์โรแมนติคคอมเมดี้เรื่อง "Love Actually" ซึ่งซานโตโรรับบทเป็น คาร์ล หนุ่มออฟฟิส เขาได้รับรางวัล Chopard Trophy ในฐานะ Male Revelation ในงานเทศกาลหนังเมืองคานส์ ในปี 2004
ในปี 2006 เขาแสดงในซีรีส์ยอดนิยมเรื่อง "อสุรกายดงดิบ" ทางช่องเอบีซี รับบทเป็น เปาโล หนึ่งในผู้รอดชีวิตจากประสบอุบัติเหตุเครื่องบินตกจากเที่ยวบิน Oceanic Flight 815 ผลงานต่อมาของเขาอย่าง เรื่อง "Out of Tune" เรื่อง "Not by Chance" และเรื่อง "Party Crashers" และยังแสดงในภาพยนตร์เรื่อง "300 ขุนศึกพันธุ์สะท้านโลก"
การผันคำ
การผันคำ หรือ การลงวิภัตติปัจจัย คือการเปลี่ยนแปลงรูปคำในประโยค เพื่อแสดงเพศ พจน์ การก บุรุษ กาล วาจก มาลา ฯลฯ การเปลี่ยนแปลงรูปคำเช่นนี้ไม่พบในภาษาไทย แต่จะพบในภาษาในหลายๆตระกูล เช่น ตระกูลภาษาอินโด-ยูโรเปียน เป็นต้น ภาษาที่อาศัยการผันคำเพื่อเปลี่ยนความหมายในระดับสูงเรียกว่า ภาษามีวิภัตติปัจจัย (Inflectional Language) ซึ่งตรงกันข้ามกับ ภาษาคำโดด (Isolating Language) ซึ่งมักจะเป็นภาษาที่คำแต่ละคำมีพยางค์เดียวและไม่มีการผันคำ สำหรับภาษาที่จำแนกตามลักษณะอื่นๆ ได้แก่ ภาษาคำติดต่อ (Agglutinative Language) และ ภาษาคำควบมากพยางค์ (Poly-synthetic Language)
การผันคำนามจะแสดงเพศ พจน์ และการกของคำนั้นๆในประโยค โดยแต่ละภาษาก็จะมีจำนวนเพศ พจน์ และการกที่ไม่เท่ากัน เช่น ภาษาเยอรมันมีเพียง 4 การก แต่ภาษาสันสกฤตมีถึง 8 การก ภาษาอังกฤษมีเพียง 2 พจน์ แต่ภาษาหลายภาษาในตระกูลภาษาออสโตรนีเซียนมีถึง 4 พจน์
ตัวอย่างการผันคำนามตามพจน์และการกในภาษาบาลี
การผันคำสรรพนามจะคล้ายคลึงกับการผันคำนาม ซึ่งจะแสดงเพศ พจน์ และการกในประโยค โดยจะแตกต่างจากคำนามที่ว่า คำนามจะเปลี่ยนแปลงหรือเพิ่มหน่วยเสียงที่ท้ายคำเพื่อแสดงเพศ พจน์ การก แต่สรรพนามมักจะเปลี่ยนรูปคำไปเลย
ตัวอย่างการผันคำสรรพนามตามเพศ พจน์ และการกในภาษาไอซ์แลนด์
ยังมีคุณศัพท์บางคำสามารถเปลี่ยนรูปโดยสิ้นเชิง เช่น
การผันกริยาจะแสดงกาลของคำนั้นๆในประโยค โดยแต่ละภาษาก็จะมีจำนวนกาลที่ไม่เท่ากัน เช่น ภาษาสเปนมีทั้งหมด 7 กาล แต่ภาษาอังกฤษมีเพียง 2 กาล
แต่กริยาอดีตบางคำมีข้อยกเว้น คือไม่มีการเติม -ed ต่เขียนเปลี่ยนรูปไปเลย เช่น
กริยาบางคำยังมีถึง 3 กาล เช่น
ปรีชา ดีสวัสดิ์
นายแพทย์ ปรีชา ดีสวัสดิ์ แพทย์ชาวไทย อดีตรองปลัดกระทรวงสาธารณสุข เป็นบุคคลที่ได้รับรางวัลคนไทยตัวอย่าง เป็นคนแรก เมื่อปี พ.ศ. 2519
เป็นบุตรของนายสม ดีสวัสดิ์ และ นาง ชม มีศุขเสมอ เกิดเมื่อวัน ที่ 20​กรกฎาคม พ.ศ. 2477 ในกรุงเทพมหานคร ในครอบครัวของชาวสวนแถบย่านสาธุประดิษฐ์ เป็นลูกของชาวสวน หรือเกษตรกร ของประเทศ ทำให้การรักชีวิตแบบเรียบง่าย และมุ่งมั่นที่จะพัฒนาชีวิตของชนชั้นกลางและคนยากจนอยู่ในสายเลือดของเด็กชายคนนี้
เมื่อ นพ.ปรีชา ดีสวัสดิ์ เรียนจบจากคณะแพทยศาสตร์ จุฬาลงกรณ์มหาวิทยาลัย ด้วยเกียรตินิยม อันดับหนึ่ง เขาได้เลือกที่จะเดินทางไปใช้ทุนการศึกษา ยังที่ไกลกันดารที่สุดแห่งหนึ่งในสมัยนั้น คือ อำเภอ โขงเจียม จังหวัดอุบลธานี
เขาได้ทุนปริญญาโทจากประอเมริกาให้ไปศึกษาต่อที่,The Johns Hopkins University สาขาสาธารณสุข นั่นทำให้เขาหันไปสนใจวิชาทางสาธารณสุขมากขึ้น โดยมีจุดมุ่งหมายจะกลับมาพัฒนาชีวิตความเป็นอยู่ของคนชนบทในประเทศไทย และเมื่อ นพ.ปรีชา ได้กลับมายังเมืองไทย เขายังคงหันหลังให้กับการใช้ชีวิตอย่างคนเมือง โดยมุ่งมั่นจะไปเป็นหมอชนบทรักษาคนจนให้ได้ เส้นทางต่อไปของเขาคือ อ.แม่ฮ่องสอน จ.เชียงใหม่ ที่นั่น คุณหมอ เพิ่งเข้าใจว่า เป็นหมอในเมืองไทย จำต้องพกปืนด้วยเช่นกัน
ความตั้งใจจะช่วยสังคม ไม่ได้เป็นความว่างเปล่า เมื่อเขาได้รับรางวัลอันทรงเกียรติอันหนึ่งของคนทำงาน คือ รางวัล คนไทยตัวอย่าง มูลนิธิสายใจไทย (ธารน้ำใจ)
จากนั้นได้ร่วมกับบุคคลสำคัญทางสาธารณสุข เช่น นพ.เสม พริ้งพวงแก้ว , นพ.ไพโรจน์ นิงสานนท์ นพ.ประเวศ วะสี ช่วยกันเคลื่อนไหวการก่อตั้ง "มูลนิธิแพทย์ชนบท" ขึ้นด้วย เมื่อ นพ. ปรีชา ได้ย้ายไปประจำที่เชียงใหม่ เริ่มต้นที่ สถานีอนามัย อ.สารภี ก็ได้เริ่มสร้างโมเดลของอนามัยชนบท โดยรณรงค์ให้เด็กก่อนวัยเรียนได้ดื่มนม และ ไข่ทุกวัน เนื่องจากเด็กชนบท ขาดแคลนวิตามินที่สำคัญในการพัฒนาร่างกาย โครงการนี้ ถือว่าเป็นการเปลี่ยนแปลงของกระทรวงสาธารณสุข จนขับให้เกิด สาธารณสุขมูลฐานขึ้นได้ในที่สุด http://tarnnamjai.org.a17.readyplanet.net/index.php?lay=show&ac=article&Id=539226247&Ntype=8
คนไทยตัวอย่าง มูลนิธิสายใจไทย ปี 2519 (ถือเป็นคนแรกของรางวัลคนไทยตัวอย่าง)
รองอธิบดีกรมวิทยาศาสตร์การแพทย์
รองปลัดกระทรวงสาธารณสุข
ผู้ริเริ่มและดำเนินโครงการหมอเท้าเปล่า
สร้างโมเดลอนามัยชนบท ด้วยการเปิดโรงเรียนเด็กเล็กก่อนวัยเรียน
ร่วมก่อตั้งมูลนิธิแพทย์ชนบท และ อสม.
หมู่บ้านเป็นโครงสร้างพื้นฐานของความมั่นคงแห่งชาติ 2534 อ้างอิงจาก http://rir.nrct.go.th/rir/?page=researcher&author_code=23884
การสาธารณสุขมูลฐานกับการพัฒนาประเทศ
ปัญหาคนพิการกับการสาธารณสุขมูลฐาน
เทคโนโลยีที่เหมาะสมในสาธารณสุขมูลฐาน
การรวบรวมและวิเคราะห์ ผลงานศึกษาวิจัย ด้านการสาธารณสุขมูลฐาน (Collection and analysis of research information of PHC activities ) ปรีชา ดีสวัสดิ์
นพ. ปรีชา ดีสวัสดิ์ มีบุตรกับ นาง ศรีเชื้อ ดีสวัสดิ์ ด้วยกันสามคน คือ ประพิมพร, พิมปรีชา และ นลินณัฐ ดีสวัสดิ์
นพ.ปรีชา ดีสวัสดิ์ เสียชีวิต พร้อมบุตรสาวคนโต ขณะเดินทางไปปฏิบัติหน้าที่ ที่จังหวัด กำแพงเพชร เมื่อวันที่ 28​ ธันวาคม ปี 2532
สถานีพหลโยธิน 24
สถานีพหลโยธิน 24 () เป็นสถานีรถไฟลอยฟ้า ในเส้นทางรถไฟฟ้าเฉลิมพระเกียรติ 6 รอบพระชนมพรรษา (รถไฟฟ้าบีทีเอส) สายสุขุมวิท ยกระดับเหนือถนนพหลโยธิน กรุงเทพมหานคร บริเวณหน้าโรงเรียนสตรีวรนาถ เนื่องจากเป็นสถานีของโครงการของรถไฟฟ้าเฉลิมพระเกียรติ 6 รอบพระชนมพรรษา สายสุขุมวิท ส่วนต่อขยายหมอชิต - สะพานใหม่ ปัจจุบันอยู่ในความรับผิดชอบของการรถไฟฟ้าขนส่งมวลชนแห่งประเทศไทย
บริเวณหน้าโรงเรียนสตรีวรนาถ ในพื้นที่แขวงจตุจักร เขตจตุจักร กรุงเทพมหานคร
สถานีพหลโยธิน 24 ยังคงเป็นสถานีโครงการของเส้นทางรถไฟฟ้าบีทีเอสสายสุขุมวิท
รูปแบบของสถานี เป็นแบบมีชานชาลาอยู่ 2 ข้าง (side platform station) ขนาดมาตรฐาน กว้างประมาณ 20 เมตร ยาวประมาณ 150 เมตร ประกอบด้วยชั้นขายบัตรโดยสาร และชานชาลา
ทางเข้า-ออก มี 4 ทาง
สิ่งอำนวยความสะดวก
จิริคุ
จิริคุ (地陸) เกิดวันที่ 11 พฤศจิกายน (วันที่สมมุติ) ตัวละครการ์ตูนจากเรื่อง นินจาคาถาโอ้โฮเฮะ
จิริคุ เป็นนินจาชั้นยอดที่เคยได้รับคัดเลือกเป็น 12 นินจาองครักษ์ ทำหน้าที่คุ้มกันไดเมียวแห่งแคว้นฮิโนะคุนิหลักฐานก็คือตราฮิโนะคุนิบนผ้าคาดเอว จิริคุอยู่ที่วัดฮิโนะเทระ ที่แคว้นฮิโนะคุนิที่เล่าขานมาว่าพระพุทธรูปมีพลังพิเศษที่เรียกว่า"พรสวรรค์แห่งเซียน"เป็นพระตำแหน่งสูงสุดที่วัดฮิโนะเทระและมีค่าหัวถึง30ล้านเรียว และในที่สุดก็ถูกพวก"แสงอุษา"นั้นก็คือฮิดันกับคาคุซึปลิดชีวิตลง และนำศพไปขึ้นเงิน จิริคุเป็นเพื่อนกับอาสึม่า"12 นินจาองครักษ์"ด้วยกัน
โคนัน (นินจาคาถาโอ้โฮเฮะ)
โคนัน () เป็นตัวละครการ์ตูนจากเรื่อง นินจาคาถาโอ้โฮเฮะ โดยชื่อของเธอแยกได้เป็นสองคำ คือ โคะ (小) = เล็ก และ นัง (南) = ทิศใต้
โคนัน เป็นคุโนะอิจิเพียงหนึ่งเดียวในกลุ่มแสงอุษา มีเอกลักษณ์ที่ดอกไม้ประดับบนผม และมักจะเห็นเธออยู่ข้างเพนเป็นประจำ 
อดีตของโคนัน เธอและเพื่อนอีกสองคน คือ นางาโตะและยาฮิโกะ(ซึ่งชอบพอกับโคนัน) เป็นเด็กกำพร้าที่สูญเสียครอบครัวไปในสงครามระหว่างแคว้นในหมู่บ้านอาเมะงาคุเระ 
และในอดีตนั้นพวกเธอทั้งสามก็ได้พบกับ สามนินจาแห่งโคโนะฮะ ซึ่งหลังจากพบกัน จิไรยะก็ตัดสินใจที่จะดูแลเด็กๆทั้งสามคน 
และรับเธอกับเพื่อนเป็นศิษย์ชั่วคราว เพื่อให้พวกเขาเข้มแข็งพอที่จะดูแลตัวเองได้ พวกเขาอยู่ด้วยกันเป็นเวลาสามปี 
จนถึงวันที่จิไรยะมั่นใจว่าเด็กๆเติบโตขึ้นจนดูแลตัวเองได้แล้ว เขาก็จากมา พร้อมกับย้ำให้เด็กๆรู้ว่า พวกเขาได้เติบโตขึ้นแล้ว 
และต่อไปในภายหน้าก็ต้องใช้ความสามารถของตัวเองเปลี่ยนแปลงหมู่บ้านและโลกใบนี้ด้วยตัวเองให้ได้ 
อย่างไรก็ตาม ตลอดเวลาที่ผ่านมา เธอและเพื่อนถูกเข้าใจว่าตายในสงครามไปแล้ว
สำหรับบทบาทในองค์กรแสงอุษา โคนันถือได้ว่าเป็นคนที่มีความสำคัญในฐานะ คู่หูและผู้ช่วยส่วนตัวของหัวหน้า 
เธอเป็นคนเดียวที่ได้อยู่ข้างกายเขาตลอดเวลาและไม่เคยเห็นเธอออกไปรับภารกิจข้างนอกเหมือนสมาชิกคนอื่นเลย 
รวมทั้ง โคนันเป็นคนเดียวที่ได้รับอนุญาตให้เรียกชื่อ เพน ห้วนๆได้ด้วย โคนันมีความสามารถในการใช้กระดาษและสามารถเปลี่ยนตัวเองเป็นกระดาษ ดูเหมือนจะเป็นความสามารถที่มาจากความชอบส่วนตัวของเธอในการพับกระดาษ (origami)
เมื่อเธอเปลี่ยนตัวเองเป็นกระดาษแล้ว ก็จะสามารถควบคุมได้แบบแยกเป็นเดียว หรือ รวมกระดาษเหล่านั้นเข้าเป็นรูปร่างต่างๆก็ได้
เช่น ผีเสื้อ ดอกไม้ จรวดกระดาษ หรือ อาวุธโจมตี เป็นต้น นอกจากนี้ เธอยังเคยสร้างปีกทั้งสองข้างจากกระดาษด้วย 
ซึ่งเมื่อเธอเข้าสู่รูปร่างแบบนี้แล้วก็จะถูกเรียกว่า เทพธิดาผู้ส่งสาร ซึ่งเป็นชื่อที่รู้จักทั่วไปในหมู่บ้านอาเมะงาคุเระ 
เนื่องจากเป็นรูปร่างที่จะปรากฏในฐานะผู้ส่งสารของโคนัน ที่เปรียบเสมือนพระเจ้านั่นเอง อย่างไรก็ตามวิชาของเธอก็มีจุดอ่อนตรงที่ 
จะถูกน้ำหรือของเหลวไม่ได้ เพราะจะทำให้กระดาษติดกันและสูญเสียความแข็งในการจับยึดตัวเองเข้าด้วยกัน
โหมดเทพธิดาแห่งการส่งสาส์น : เป็นการควบคุมกระดาษจำนวนมากมายรอบตัวของตัวเองมารวมกันที่ด้านหลังของตัวเองจนเกิดเป็นโครงสร้าวของปีกกระดาษสีขาว ความยาวประมาณ 2-3m. กว้างราวๆ 90cm.
โรงเรียนดอนเมืองทหารอากาศบำรุง
โรงเรียนดอนเมืองทหารอากาศบำรุง (อังกฤษ: Donmuang Thaharnagardbumroong School) (อักษรย่อ: ด.ม., D.M.) เป็นโรงเรียนมัธยมศึกษา เปิดศึกษาในชั้นมัธยมศึกษาปีที่ 1 - 6 สังกัด สำนักงานคณะกรรมการการศึกษาขั้นพื้นฐาน กระทรวงศึกษาธิการ ก่อตั้งโดย ขุนวจีกรรมรักษา ตั้งอยู่ที่ 60/1 ถนนเชิดวุฒากาศ แขวงสีกัน เขตดอนเมือง กรุงเทพมหานคร
สีฟ้า หมายถึง ความเจริญรุ่งเรือง ก้าวหน้า ความสุขสดชื่น รื่นรมย์
สีเหลือง หมายถึง คุณธรรมช่วยน้อมนำจิตใจให้ใฝ่ดีงามอยู่เสมอ
ประวัติ ระยะแรกได้อาศัยอาคารเรียนของโรงเรียนประชาบาล ตำบลตลาดบางเขน 1 (วัดดอนเมือง) มีขุนวจีกรรม
รักษา รักษาการในตำแหน่งครูใหญ่และเป็นครูประจำด้วย โดยเปิดสอนเฉพาะนักเรียนชาย ชั้นมัธยมศึกษาปีที่ 1
จำนวน 2 ห้องเรียน มีนักเรียน 51 คน ต่อมากองทัพอากาศได้ร่วมทุนก่อสร้างอาคารเรียน 1 หลัง
พร้อมได้ให้นามโรงเรียนว่า โรงเรียนดอนเมือง (ทหารอากาศบำรุง) เมื่อปี พ.ศ. 2482 พ.ศ. 2487 เกิดภาวะสงคราม
โรงเรียนอยู่อยู่ในจุดอันตราย จึงได้ย้ายไปสอนที่โรงเรียนประชาบาล ตำบลตลาดบางเขน 3 เหนือสถานีไฟบางเขน
ประมาณ 2 กิโลเมตร พ.ศ. 2488 ได้กลับมาที่เดิม แต่ต้องผลัดกันใช้สถานที่คนละครึ่งวัน
เพราะทางราชการสงวนอาคารเรียนไว้เป็นที่พักทหารสัมพันธมิตร จากนั้นโรงเรียนได้รับความช่วยเหลือ
ด้านงบประมาณเป็นอย่างดีจากหน่วยงานต่าง ๆ ได้แก่ กองทัพอากาศ กรมสามัญศึกษา สมาคมศิษย์เก่าดอนเมือง
สมาคมผู้ปกครองและครู ตลอดจนผู้ผู้ปกครองที่ได้ช่วยกันทำให้ โรงเรียนดอนเมืองทหารอากาศบำรุง 
มีอาคารเรียนจำนวน 8 อาคาร อาคารประกอบต่าง ๆ รวมทั้งมีสภาพแวดล้อมที่ร่มรื่น จากอดีตถึงปัจจุบัน
โรงเรียนมีการเจริญก้าวหน้าเป็นลำดับ ปัจจุบันมีนักเรียนทั้งสิ้น 3,304 คน ครูจำนวน 166 คน
โดยปัจจุบันมี นางสุมนา ธิกุลวงศ์ เป็นผู้อำนวยการโรงเรียนดอนเมืองทหารอากาศบำรุง
ท่าอากาศยานฮิโรชิมะ
ท่าอากาศยานฮิโรชิมะ () เป็นท่าอากาศยานตั้งอยู่ที่เมืองมิฮาระ จังหวัดฮิโรชิมะ ประเทศญี่ปุ่น เป็นท่าอากาศยานที่ใหญ่ที่สุดในภูมิภาคชูโงกุ จัดอยู่ในท่าอากาศยานระดับสองในญี่ปุ่น
จอมพิภพ
จอมพิภพ เป็นนิยายขนาดยาว หลายเล่มจบ แต่ไม่ทราบว่ามีกี่เล่มกันแน่ พิมพ์เมื่อปี 2502 สะสมไว้โดยคุณประยูร สงวนไทร กรรมการฝ่ายวิชาการ ชมรมนิยายวิทยาศาสตร์ไทย
สถานีวัดพระศรีมหาธาตุ
สถานีวัดพระศรีมหาธาตุ () เป็นสถานีรถไฟลอยฟ้า ในเส้นทางรถไฟฟ้าเฉลิมพระเกียรติ 6 รอบพระชนมพรรษา (รถไฟฟ้าบีทีเอส) สายสุขุมวิท และ โครงการรถไฟฟ้าสายสีชมพู
บริเวณกลางวงเวียนอนุสาวรีย์พิทักษ์รัฐธรรมนูญ จุดตัดระหว่างถนนพหลโยธิน, ถนนแจ้งวัฒนะ และถนนรามอินทรา
รูปแบบของสถานี เป็นแบบมีชานชาลาอยู่ 2 ข้าง (side platform station) ขนาดมาตรฐาน กว้างประมาณ 20 เมตร ยาวประมาณ 150 เมตร ประกอบด้วยชั้นขายบัตรโดยสาร และชานชาลา
ทางเข้า-ออก มี 4 ทาง
เอเชียนฮิปฮอปเฟสติวัล
เอเชียนฮิปฮอปเฟสติวัล () เป็นงานแสดงคอนเสิร์ตของศิลปินฮิปฮอปทั้งเอเชียและต่างประเทศ ไม่ว่าจะเป็น ประเทศไทย, มาเลเซีย, ฮ่องกง, ฟิลิปปินส์, ไต้หวัน,เกาหลี, ญี่ปุ่น และ อเมริกา จัดขึ้นวันที่ 11 ตุลาคม พ.ศ. 2551 โดยต้นแนวความคิดมาจาก 3 หนุ่มวงไทยเทเนี่ยม ที่ได้ติดต่อเดินทางติดต่อศิลปิน เริ่มจากประเทศมาเลเซีย, ฮ่องกง, ฟิลิปปินส์, ไต้หวัน,เกาหลี, ญี่ปุ่น และสุดท้ายที่ประเทศอเมริกา 
สถานที่จัด จัดที่อิมแพ็ก เมืองทองธานี โซนแรกด้านนอกจัดเป็นฮิปฮอปเฟสติวัล นำเอาวัฒนธรรมฮิปฮอปจัดด้านหน้าไม่ว่าจะเป็น Culture, B-BOY, Street wear booth, Graffiti Show, New Rapper Stage ส่วน โซนที่สอง อิมแพ็ค อารีน่า ฮอล์ล เวทีคอนเสิร์ตการแสดงคอนเสิร์ตของ Zeebra จากญี่ปุ่น, Master Plan จากเกาหลี, MC Hot Dog จากไต้หวัน, 24Herbs จากฮ่องกง, Joe Flizzow จากมาเลเซีย, Beatmathics จากฟิลิปปินส์, นาสจากอเมริกา และ วงไทยเทเนี่ยม จาก ประเทศไทย เริ่มเปิดการแสดงตั้งแต่ 19.00 น.– 24.00 น
หุ่นยนต์ในกันดั้มดับเบิลโอ
รายละเอียดข้อมูลโมบิลสูทและโมบิลอาเมอร์จากภาพยนตร์การ์ตูนเรื่องกันดั้มดับเบิลโอ ผลงานของบริษัทซันไรส์เป็นกันดั้มลึกลับชุดใหม่ที่ปรากฏตัวขึ้นถัดจากกันดั้มทั้งสี่เครื่อง และยังไม่มีความแน่ชัดว่าถูกสร้างขึ้นโดยเซเลสเชียลบีอิงหรือไม่ แต่ก็เป็นกลุ่มที่ถูกส่งมาเพื่อรับช่วงต่อการดำเนินแผนการณ์ของเหล่ากันดั้มไมสเตอร์ที่ปฏิบัติภารกิจอยู่บนโลก กันดั้มทั้งสามเครื่องนี้มีลักษณะพิเศษที่แตกต่างจากกันดั้มเครื่องก่อนๆ ด้วยเตาพลังงานนาม "GN Drive Tau" ที่ปลดปล่อยอนุภาคสีดำอมแดงออกมา (ซึ่งแตกต่างจากสี่เครื่องแรกที่อนุภาคเป็นสีเขียวอมฟ้า) ซึ่งให้พลังงานได้มหาศาลเทียบเท่ากับ GN Drive ปกติ หากแต่มีอายุการใช้งานจำกัดกว่าเตาพลังงานรุ่นต้นแบบของกันดั้มชุดแรก และรูปร่างที่แตกต่างจากสี่กันดั้มก่อนหน้านี้ค่อนข้างมากในหลายๆ ส่วน รวมทั้งอาวุธหลายๆ แบบที่น่าจะพัฒนาขึ้นมาโดยมีต้นแบบมาจากอาวุธของกันดั้มทั้งสี่ โดยชื่อ "Throne" (โทรน) นั้นเป็นภาษาอังกฤษ แปลว่า "บัลลังก์" หรือ "ผู้ครองบัลลังก์" แต่คาดว่าชื่อนี้น่าจะมาจากชื่อของเทวทูตชั้น "Throne" ที่มีหน้าที่พิทักษ์บัลลังก์ของพระเจ้าตามความเชื่อของศาสนาคริสต์
เดิมมีชื่อว่า Ahead Close Combat Type โดยชื่อ Sakigake เป็นชื่อเล่นในภาษาญี่ปุ่นซึ่งถูกตั้งขึ้นภายหลัง แปลตรงตัวในภาษาอังกฤษว่า "Ahead"
Masurao มีความสามารถพิเศษคือ สามารถใช้ระบบ Trans-Amได้ แต่จะส่งผลเรื่องแรง G เช่นเดี่ยวกับ Flag costom
เพิ่ม GN cannon และGN sword ชนิดคล้ายกับ Exia และ ดับเบิ้ลโอ Susanowoยังสามารถใช้ Trans-Am ได้เช่นเดียวกับ Masurao
หลังจากการต่อสู้กับ ดับเบิ้ลโอกันดั้ม เกราะของSusanowo แตกออก ทำให้เห็นว่า โมบิลสูท Masurao Susanowo
คือ โมบิลสูท Flag ที่ได้รับการพัฒนาขึ้นมาเป็นพิเศษโดย บิลลี่ คาตางิริ
ยุรนันท์ ภมรมนตรี
ยุรนันท์ ภมรมนตรี หรือ "แซม" เป็นอดีตนักแสดง พิธีกรรายการโทรทัศน์ นักร้อง และอดีตผู้สมัครรับเลือกตั้งเป็นสมาชิกสภาผู้แทนราษฎรชาวไทย เกิดเมื่อวันที่ 2 มกราคม พ.ศ. 2506 ที่จังหวัด กรุงเทพมหานคร โดยมีผลงานการแสดงทั้งภาพยนตร์และละครที่โดดเด่น อาทิ ปีกมาร คู่กับ นาถยา แดงบุหงา , สวรรค์เบี่ยง คู่กับ มนฤดี ยมาภัย , มายาตวัน คู่กับ ชฎาพร รัตนากร เป็นต้น
นายยุรนันท์ ภมรมนตรี มีชื่อเล่นว่า "แซม" เกิดเมื่อวันที่ 2 มกราคม พ.ศ. 2506 ที่กรุงเทพมหานคร เป็นบุตรชายของ พลโทประยูร ภมรมนตรี หนึ่งในผู้ก่อการปฏิวัติสยาม พ.ศ. 2475 และนางเรณู ภมรมนตรี (นามสกุลเดิม: พิบูลภานุวัฒน์) รองนางสาวไทย ประจำปี พ.ศ. 2491 มีพี่ชายร่วมสายโลหิตคือ นายยอดมนู ภมรมนตรี (ชื่อเล่น: ยอด) อดีตพิธีกรรายการโทรทัศน์ อดีตผู้ประกาศข่าว อดีตนักแสดงภาพยนตร์ อดีตนักร้อง และอดีตผู้สมัครรับเลือกตั้งเป็นสมาชิกสภาผู้แทนราษฎร
นายยุรนันท์สมรสกับนางสาวมาริษา ภมรมนตรี (นามสกุลเดิม:สุจริตกุล) (ชื่อเล่น: มุก) มีบุตรชาย คือ ยุรการ ภมรมนตรี และบุตรสาว คือ ยุรริษา ภมรมนตรี ซึ่งนายยุรนันท์และนางมาริษา ได้นำชื่อจริงของทั้งบุตรชายและบุตรสาว มาตั้งเป็นชื่อบริษัทของทั้งสองคนด้วย
นายยุรนันท์จบการศึกษาระดับประถมศึกษา และมัธยมศึกษา จากโรงเรียนสาธิตมหาวิทยาลัยศรีนครินทรวิโรฒ ประสานมิตร จบการโฆษณา จากสถาบันเทคโนโลยีราชมงคล วิทยาเขตพณิชยการพระนคร จบปริญญาตรีจากคณะรัฐศาสตร์ มหาวิทยาลัยรามคำแหง จบปริญญาโท จากคณะรัฐศาสตร์ มหาวิทยาลัยธรรมศาสตร์ และศึกษาในระดับปริญญาเอก สาขารัฐประศาสนศาสตร์ ที่มหาวิทยาลัยอีสเทิร์นเอเชีย แต่เพราะมีเหตุการณ์ความไม่สงบทางการเมือง จึงทำให้ต้องหยุดการศึกษาต่อด้านนี้ไป และได้ศึกษาต่อจนจบหลักสูตรวิทยาศาสตรมหาบัณฑิต (Master of Science) สาขาวิชาวิทยาศาสตร์ชะลอวัยและฟื้นฟูสุขภาพ (Program in Anti-Aging and Regenerative Science) มหาวิทยาลัยแม่ฟ้าหลวง
ปัจจุบันนายยุรนันท์ได้มาทำธุรกิจเกี่ยวกับสุขภาพ โดยเป็นคณะกรรมการบริษัทพานาซี เมดิคอล เซ็นเตอร์ จำกัด
นายยุรนันท์เริ่มเล่นการเมืองด้วยการเข้าสังกัดพรรคไทยรักไทยใน พ.ศ. 2548
นายยุรนันท์ เคยได้รับแต่งตั้งเป็นที่ปรึกษารัฐมนตรีว่าการกระทรวงมหาดไทย (จารุพงศ์ เรืองสุวรรณ) ในปี พ.ศ. 2556
ในวงการบันเทิงนายยุรนันท์ได้มีผลงานมากมายทั้งด้านการแสดง พิธีกร และนักร้อง จนเป็นที่รู้จักในชื่อว่า ""แซม ยุรนันท์"" ยุรนันท์แสดงภาพยนตร์เรื่อง"กำแพงหัวใจ"เป็นเรื่องแรกในปี พ.ศ. 2524 โดยรับบทเป็นน้องชายของ จารุณี สุขสวัสดิ์
ขับร้องโดย แซม ยุรนันท์ ของค่าย Poly Gram
คิงส์ออฟลีออน
คิงส์ออฟลีออน () เป็นวงร็อกจากเทนเนสซี สหรัฐอเมริกา ที่ประกอบด้วยสมาชิกสามพี่น้องและลูกพี่ลูกน้อง ชื่อวงมาจากปู่ของพวกเขา ที่ชื่อ "ลีออน" วงประกอบไปด้วย Caleb, Matthew, Jared และ Nathan Followill ส่วนแนวดนตรีของเป็นส่วนผสมของเซาเทิร์นร็อก การาจร็อก ฮาร์ดร็อก และบลูส์
พวกเขาออกผลงานครั้งแรกคืออีพีชุด "The Holy Roller Novocaine" ในปี 2003 ซึ่ง 4 เพลงจาก 5 ต่อมาอยู่ในอัลบั้มชุดแรก "Youth and Young Manhood" และมีเพลง "California Waiting" และ "Wasted Time" นำมาทำใหม่ ต่อมาออกผลงานอัลบั้มที่ 2 ชุด "Aha Shake Heartbreak" ในสหราชอาณาจักรเมื่อเดือนตุลาคม 2004 ส่วนในสหรัฐอเมริกาเมื่อกุมภาพันธ์ 2005
อัลบั้มที่ 3 "Because of the Times" เปิดตัวที่อันดับหนึ่งในสหราชอาณาจักร และ ไอร์แลนด์ ติดอันดับ 25 ในสหรัฐอเมริกา
ผลงานอัลบั้มชุดที่ 4 "Only By The Night" อัลบั้มชุดนี้อัดที่สตูดิโอที่มีชื่อเสียง ในสตูดิโอ Blackbird ที่เมือง Nashville, Tennessee และได้ร่วมงานกับ โปรดิวเซอร์ชั้นนำอย่าง Angelo Petraglia และ Jacquire มีซิงเกิ้ลอันดับ 1 ในสหราชอาณาจักรอย่างเพลง “Sex On Fire”
ภักดีหาญส์ หิมะทองคำ
ดร.ภักดีหาญส์ หิมะทองคำ (เกิด 29 มีนาคม พ.ศ. 2516) อดีตรองโฆษกประจำสำนักนายกรัฐมนตรี ในรัฐบาลของนางสาวยิ่งลักษณ์ ชินวัตร เป็นอดีตสมาชิกสภากรุงเทพมหานคร เขตวังทองหลาง และอดีตนักแสดงสังกัดดาราวิดีโอทางสถานีโทรทัศน์สีกองทัพบกช่อง 7
ดร.ภักดีหาญส์ หิมะทองคำ เกิดเมื่อวันที่ 29 มีนาคม พ.ศ. 2516 โดยมีชื่อในวงการแสดงว่า หาญส์ หิมะทองคำ และมีชื่อเล่นว่า หาญส์
ดร.ภักดีหาญส์ จบการศึกษาระดับมัธยมศึกษาตอนต้นจากโรงเรียนศรีวิกรม์, มัธยมศึกษาตอนปลายจากโรงเรียนนานาชาติร่วมฤดี, ปริญญาตรีจากคณะบริหารธุรกิจ มหาวิทยาลัยอัสสัมชัญ, ปริญญาโทจากรัฐศาสตร์ มหาวิทยาลัยรามคำแหง และปริญญาเอกจากรัฐศาสตร์ มหาวิทยาลัยราชภัฏสวนดุสิต
นายภักดีหาญส์เคยลงสมัครรับเลือกตั้งเป็นสมาชิกสภากรุงเทพมหานครในเขตวังทองหลาง และได้รับเลือก ซึ่งในขณะนั้นนายภักดีหาญส์สังกัดพรรคไทยรักไทย ต่อมาหลังจากศาลรัฐธรรมนูญตัดสินให้ยุบพรรคไทยรักไทย นายภักดีหาญส์จึงได้ย้ายไปสังกัดพรรคพลังประชาชน
ในวันที่ 23 ธันวาคม พ.ศ. 2550 มีการเลือกตั้งสมาชิกสภาผู้แทนราษฎรในประเทศไทย นายภักดีหาญส์ได้ลงสมัครรับเลือกตั้งในเขต 6 (หนองจอก, คลองสามวา, คันนายาว และ บึงกุ่ม) กรุงเทพมหานคร สังกัดพรรคพลังประชาชน แต่ไม่ได้รับเลือก ต่อมานายภักดีหาญส์มีชื่อเป็นรองเลขาธิการนายกรัฐมนตรี (สหัส บัณฑิตกุล) แต่นายสมัคร สุนทรเวช นายกรัฐมนตรี เห็นว่าไม่เหมาะสมจึงแต่งตั้ง นางสาวศุภมาส อิศรภักดี อดีต ส.ส.กรุงเทพมหานคร ดำรงตำแหน่งแทน ปัจจุบันนายภักดีหาญส์สังกัดพรรคเพื่อไทย
ในการเลือกตั้ง พ.ศ. 2554 ได้ลงสมัครรับเลือกตั้งสมาชิกรสภาผู้แทนราษฎร กรุงเทพมหานคร เขต 15 สังกัดพรรคเพื่อไทย แต่ไม่ได้รับเลือกตั้ง โดยแพ้ให้กับ ณัฎฐ์ บรรทัดฐาน บุตรชายของ บัญญัติ บรรทัดฐาน สังกัดพรรคประชาธิปัตย์ ต่อมาได้รับแต่งตั้งเป็นรองโฆษกประจำสำนักนายกรัฐมนตรี ในรัฐบาลของนางสาวยิ่งลักษณ์ ชินวัตร แทนนางสาวอนุตตมา อมรวิวัฒน์ และพ้นจากตำแหน่งเมื่อวันที่ 22 พฤษภาคม พ.ศ. 2557 หลังจากคณะรักษาความสงบแห่งชาติ หรือ คสช. ได้เข้ามาควบคุมอำนาจการบริหารประเทศ
ศาลหลักเมืองประจวบคีรีขันธ์
ศาลหลักเมืองประจวบคีรีขันธ์ เป็นศาลหลักเมืองที่ได้ชื่อว่าสวยและใหญ่ที่สุดในประเทศไทย รูปแบบการก่อสร้างเป็นศิลปะแบบยุคสมัยลพบุรี ตั้งอยู่ที่ถนนสละชีพ อำเภอเมืองประจวบคีรีขันธ์ จังหวัดประจวบคีรีขันธ์ ตรงข้ามศาลจังหวัดประจวบ
แผ่นป้ายจารึกไว้ว่า พระบาทสมเด็จพระปรมินทรมหาภูมิพลอดุลยเดช ทรงพระสุหร่าย ทรงเจิมยอดชัยหลักเมือง และแผ่นดวงเมือง ตรงกับวันที่ 8 ธันวาคม พุทธศักราช 2536 และได้ทรงพระกรุณาโปรดเกล้าโปรดกระหม่อม ให้สมเด็จพระบรมโอรสาธิราชฯสยามมกุฏราชกุมาร เสด็จพระราชดำเนินแทนพระองค์ ประกอบพิธีเปิดศาลหลักเมือง ตรงกับวันที่ 20 สิงหาคม พุทธศักราช 2537 
องค์หลักเมือง "จตุโชค" กำเนิดตรงกับวันที่ 29 ธันวาคม พุทธศักราช 2535 ณ เทือกเขาเขตบ้านย่านซื่อ ตำบลหาดขาม อำเภอกุยบุรี จังหวัดประจวบคีรีขันธ์ มีขนาดความสูง 2.74 เมตร เส้นผ่านศูนย์กลาง0.37 เมตร สี่เศียร สี่พักตร์ แกะสลักลายไทย ศิลปศรีวิชัยทั้งองค์ และประดิษฐานเป็นการถาวร ตรงกับวันที่ 26 สิงหาคม พุทธศักราช 2536 ศาลหลักเมืองวางศิลาฤกษ์ ตรงกับวันที่ 4 มีนาคม พุทธศักราช 2536 เวลา 09.59 นาฬิกา
ศาลสร้างเป็นศาลจัตุรมุขยอดปรางค์ตามแบบสยามลพบุรี ขนาด 5x5 ม. สูง 21 ม. มีปรางค์ 9 ชั้นยอดทอง ชั้นสูงสุดประดิษฐานพระพุทธรูป ชั้นที่เหลืออีก 8 ชั้น ประดิษฐานเทพโดยรอบ หน้าบันแรกเป็นรูปรอยตราพญาราหูอมจันทร์ ส่วนหน้าบันที่เหลืออีก 8 ชั้น ประดิษฐานองค์เทพล้อมรอบด้วยกำแพงแก้ว 2 ชั้น ซึ่งชั้นที่หนึ่งมีน้ำล้อมรอบบันได ทางขึ้นมีนาคปรก 7 เศียร พร้อมด้วยศาลบริวารอีก 4 ศาล ซึ่งเป็นที่ประดิษฐานองค์เทพ (พระโพธิสัตว์)
สยามสแควร์ (ภาพยนตร์ พ.ศ. 2527)
สยามสแควร์ เป็นภาพยนตร์ไทยที่ออกฉายเมื่อวันที่ 1 ธันวาคม พ.ศ. 2527 กำกับโดย ศุภักษร นำแสดงโดย อนุสรา จันทรังษี วิทยา ศุภพรโอภาส วงศกร รัศมิทัต และสุริวิภา กุลตังค์วัฒนา เรื่องราวรักของวัยรุ่นยุคนั้นที่มีฉากหลังเป็นบริเวณสยามสแควร์ มีเรื่องราวเกี่ยวกับวัยรุ่นสาวย่านสยามสแควร์ ที่หลงใหลในเสียงของดีเจแหบเสน่ห์อย่าง วิทยา ศุภพรโอภาส จนถึงขั้นตามไปเที่ยวถึงเชียงใหม่ แล้วนางเอกก็เจอพระเอกตัวจริงอยู่ในป่าห้วยน้ำดัง (ต้น-วงศกร) นักร้องนักดนตรีที่มีความมานะที่จะมาร้องเพลงประกวดในกรุงเทพ
ในภาพยนตร์เรื่องนี้มีเพลงประกอบ "แม่น้ำนิรันดร์" โดยวงแมคอินทอช และยังปรากฏในหนังเป็นฉากร้องเพลงในคอนเสิร์ต ของต้น-วงศกร ที่มีเนื้อเพลงเกี่ยวกับเรื่องราวของการพบรักกับนางเอกขณะที่พบกันที่เชียงใหม่ และจูบแรกของทั้งสองเข้ามาด้วย ในส่วนฉากจบเป็นภาพพระอาทิตย์ขึ้นยามเช้าที่สยามสแควร์ พระเอกกับนางเอกมาเจอกันบนกลางสะพานลอยแถวหน้าโรงหนังสยาม เห็นถนนด้านล่างทั้งหกเลนเห็นรถวิ่งอยู่ด้านล่าง